Politika - datum: 2018-09-13 DRI OBJAVILA REVIZORSKI IZVJEŠTAJ DEMOKRATSKE CRNE GORE Negativno mišljenje na reviziju\nDržavna revizorska institucija (DRI) dala je pozitivno mišljenje na godišnji finansijski izvještaj za 2017. godinu Demokratske Crne Gore i negativno mišljenje na reviziju pravilnosti.\nIzvještaj o reviziji Godišnjeg konsolidovanog finansijskog izvještaja Demokratske Crne Gore za 2017. godinu dostupan je na zvaničnoj internet stranici DRI.\n– Na bazi sprovedene revizije, utvrđenog činjeničnog stanja i izjašnjenja subjekta revizije na preliminarni izvještaj DRI, nadležni kolegijum u sastavu senator DRI Nikola N. Kovačević, rukovodilac kolegijuma, i predsjednik senata DRI dr Milan Dabović, član kolegijuma, izražava pozitivno mišljenje na godišnji finansijski izvještaj za 2017. godinu i negativno mišljenje na reviziju pravilnosti – piše u saopštenju DRI.\nKako su naveli, na izražavanje negativnog mišljenja na reviziju pravilnosti uticao je niz detalja.\n– Revizijom je utvrđeno da je partija u 2017. godini sa žiro-računa za redovno poslovanje isplatila troškove izborne kampanje u iznosu 85.128 eura, i to: troškove iz 2016. godine u iznosu od 79.690 eura i troškove izborne kampanje iz 2017. godine u iznosu od 5.438 eura, što nije u skladu sa članom 18 Zakona o finansiranju političkih subjekata i izbornih kampanja. Uvidom u prezentirane izvještaje o porijeklu, visini i strukturi prikupljenih i utrošenih sredstava utvrđeno je da su troškovi izbornih kampanja ostvareni u iznosu od 86.257 eura, što je za 54.416 eura više od zakonom utvrđenog limita, što nije u skladu sa odredbama člana 13 stav 5 Zakona o finansiranju političkih subjekata i izbornih kampanja – piše u saopštenju.\nRevizijom je utvrđeno i da je šest izvršilaca bilo angažovano ugovorom o djelu u periodu od tri mjeseca do dvanaest mjeseci za vršenje poslova koji spadaju u redovne partijske aktivnosti.\n– Subjekt revizije prilikom zaključivanja ugovora o djelu sa 11 angažovanih izvršilaca nije obezbijedio dokaze o njihovom radnopravnom statusu, pa se nije moglo utvrditi da li je pravilno izvršen obračun poreskih obaveza na isplaćene naknade, budući da se poreske obaveze ne obračunavaju na isti način za lica u radnom odnosu i nezaposlena lica. Revizijom godišnjeg finansijskog izvještaja za 2017. godinu takođe je izvršena provjera realizacije preporuka datih u izvještaju o reviziji godišnjeg finansijskog izvještaja za 2016. godinu. Revizijom godišnjeg finansijskog izvještaja za 2017. godinu je utvrđeno da je subjekt revizije realizovao preporuke DRI – navodi se u saopštenju.\nRevizorski izvještaj objavljen je na sajtu DRI nakon što je iz Demokratske Crne Gore saopšteno da ta državna institucija, po nalogu vladajućeg DPS-a, planira kompromitaciju poslovanja te opozicione političke partije.\n– DRI, oličena u liku senatora Nikole Kovačevića – dugogodišnjeg funkcionera DPS-a, postala je jedna od najprljavijih alatki u rukama režima za obračun sa opozicionim partijama – saopštili su ranije iz Demokratske Crne Gore.


WhatsApp napokon uvodi i glasovne pozive – Zvornik Danas\nNaslovna/LIFESTYLE/WhatsApp napokon uvodi i glasovne pozive\nDugoočekivana funkcija WhatsApp-a, koja korisnicima omogućava pozivanje i koja je već duže vrijeme predmet nagađanja, napokon je postala stvarnost. Jednom korisniku reddita ova je funkcija već aktivirana, a tome svjedoči i screenshot koji je podelio na istoimenoj stranici.\nOva funkcija se sada objavljuje svim korisnicima, ali prema svemu sudeći, WhatsApp će taj postupak uvoditi korak po korak. Naravno, prije svega je potrebno imati instaliranu najnoviju verziju aplikacije, a moguće je da ćete ovu funkciju dobiti i odmah, ako vas pozove neko kome je ona već dostupna, piše 24 sata.rs.\nŠto se tiče interfejsa, funkcija za pozivanje dodaje individualne pozive, čet i tab za kontakte na vrhu. Tu su i posebni dugmići za pozive, četovanje i kontakte, a sam interfejs poziva je vrlo jednostavan jer prikazuje ime i WhatsApp profilnu fotografiju osobe koju pozivate.\nNova funkcija bi u početku trebalo da bude dostupna samo Android korisnicima.\nglasovni pozivi whatsapp


Terzić potvrdio, Zvezda odbila ponude za dvojicu igrača! - Sportske.net\nTerzić potvrdio, Zvezda odbila ponude za dvojicu igrača!\nPosle transfera Marka Grujića u Liverpul, Crvena zvezda se sada okreće stvaranju moćnog tima koji će spreman dočekati kvalifikacije za Ligu šampiona.\nDelije, loše vesti, znate ko se vraća?Nije "osmica" - Ovo je broj koji će Grujić nositi u Liverpulu!"Egzodus" iz Zvezde, oni nisu potrebni Miodragu BožovićuPotvrda sa "Marakane" - Le Talek stiže u Zvezdu!Božinov ima novu poruku za Grujića!\nGeneralni direktor Crvene zvezde Zvezdan Terzić rekao je danas da je klub odbio ponudu da proda Vukašina Jovanovića i Aleksandra Kataija jer je finansijska situacija u klubu "stabilizovana", tako da se uprava sada koncentriše da ojača tim za evropske kvalifikacije.\nTerzić je u izjavi dostavljenoj agenciji Beta rekao da je Bordo Zvezdi nudio 2,1 miliona evra za Jovanovića, kao i 20 odsto od narednog transfera, ali da je uprava crveno-belih to odbila.\n"Nije razlog u visini ponude, ne želimo ni da pričamo o ceni. Jednostavno, Vukašin Jovanović nije na prodaju i on ostaje u Crvenoj zvezdi da osvoji šampionsku titulu i pomogne svom klubu da uđe u Ligu šampiona ili Ligu Evrope", naveo je Terzić.\n"Realizacijom transfera Grujića stabilizovali smo finansijsku situaciju u klubu i nijedan igrač koji je jesenas imao značajnu minutažu nije na prodaju.\nIsta je situacija i sa Aleksandrom Kataijem, jer i za njega imamo konkretnu milionsku ponudu.\nTransfere Jovanovića i Kataija smo spremali kao alternativu za rešavanje finansijske situacije u slučaju da je propao transfer Grujića", navodi se u izjavi.\n"Prošlo je vreme kada su igrači iz Crvene zvezde odlazili za sitan novac, ili raskidima arbitražne komisije na štetu kluba. Crvena zvezda i naši igrači će ponovo biti cenjeni u Evropi.\nSada nam je fokus na daljem jačanju ekipe i dovođenju kvalitetnog štopera i defanzivnog veznog igrača da bismo se na vreme spremili za kvalifikacije za Ligu šampiona", naveo je Terzić.


SAM :: SAM Radni doručak :: Budućnost Biznis transfera u Srbiji\nNaslovna :: Aktivnosti :: Profesionalni razvoj :: SAM Radni doručak :: Budućnost Biznis transfera u Srbiji\nBudućnost Biznis transfera u Srbiji\nDa li i kakve odgovore imaju na biznis transfer, kako vide svoju budućnost i budućnost svojih kompanija, čemu se nadaju osnivači kompanije u Srbiji, istraživao je Adizes početkom 2017 a rezultate istraživanja, zajedno sa predlozima koji mogu da vlasnicima da pomognu u rešavanju ovog kompleksnog problema, predstavio je Boris Vukić, partner ASEE na radnom doručku u SAM-u.\nBiznis transfer podrazumeva prenošenje poslovanja preduzeća na drugu osobu (deca, menadžeri, zaposleni, drugi preduzetnici ili menadžeri…) ili preduzeće čime se osigurava kontinuitet postojanja i poslovnih aktivnosti preduzeća.\nPrenos poslovanja je sastavni deo života svakog preduzeća, kao i života svakog vlasnika preduzeća. Najčešće je proces biznis transfera povezan s odlaskom u penziju vlasnika preduzeća, ali penzionisanje je samo jedan od razloga. U razvijenim zemljama sve je prisutniji trend ranijeg povlačenja iz poslovanja zbog promene interesa i profesije osnivača, dobre prilike za prodaju preduzeća ili želje za pokretanjem novog preduzetničkog poduhvata.\nLoše okolnosti prenosa poslovanja predstavljaju iznenadne situacije, kao što su bolest ili smrt vlasnika preduzeća, naročito u slučaju kada ovim situacijama nije prethodila kvalitetna priprema.\nU razvijenim zemljama koje imaju dugu tradiciju preduzetništva i privatnog vlasništva područje biznis transfera usko se povezuje sa problematikom razvoja i održivosti porodičnih preduzeća. Porodična preduzeća su važan deo svake ekonomije, a njihov značaj se prepoznaje kroz udeo u broju zaposlenih (50- 80% zaposlenih u privatnom sektoru) i udeo u ukupnom broju preduzeća (više od 60% u većini zapadnoevropskih zemalja). Prema istraživanjima, samo 30% porodičnih preduzeća preživi prenos poslovanja na drugu generaciju, 13% na treću generaciju, a svega 3% ima duži životni vek. Istraživanja EU, zatim, govore o rizičnosti biznis transfera kao faze u razvoju poslovanja, bez obzira na (ne)porodičnu, vlasničku i upravljačku strukturu preduzeća. Poteškoće u savladavanju biznis transfer procesa ima oko 150.000 malih i srednjih preduzeća godišnje, u odnosu na 600.000 koliko ih se procenjuje da godišnje prolazi taj proces, te je na taj način ugroženo oko 600.000 radnih mesta.\nKompleksnost biznis transfera jerezultat pravnog, finansijskog, poreskog, organizacijskog i psihološkog aspekta ovog procesa. Biznis transfer u većini slučajeva zahteva dugogodišnju, detaljnu i pravovremenu pripremu.\nBiznis transfer u kontekstu BiznisTransfer Barometar istraživanja čiji su rezultati prezentovani na ovom radnom doručku, podrazumeva prenošenje poslovanja preduzeća na drugu osobu ili preduzeće čime se osigurava kontinuitet postojanja i poslovnih aktivnosti preduzeća. Za razliku od Evropske unije koja biznis transfer posmatra isključivo kao prenošenje vlasništva nad preduzećem, Biznis Transfer Barometar istraživanje u Srbiji, osim prenošenja vlasničke funkcije, razmatra i prenošenje upravljačke funkcije u preduzeću. Polazeći od pretpostavke da će se u velikom broju preduzeća u Srbiji prenos menadžerske funkcije i prenos vlasništva odvijati kao dve odvojene faze u procesu prenosa poslovanja (prvo prenos menadžerske, a kasnije i prenos vlasničke funkcije), prenošenje menadžerske funkcije u preduzeću je analizirano kao deo sprovođenja biznis transfer procesa.\nAdizes SEE (ASEE) se od 2006. godine bavi pružanjem podrške porodičnim kompanijama na prostoru bivše Jugoslavije. Ta podrška se u najvećoj meri odvija kroz konsalting usluge pri pripremi, to jest profesionlizaciji kompanija, kroz savetovanje osnivača i porodica u definisanju porodičnih politika i edukaciju i pripremu naslednika. Kvantitativno istraživanje je za Adizes SEE sprovela agencija Masmi iz Beograda a anketa je sprovedena ili direktnim razgovorom sa osnivačima (F2F) ili putem telefonskih razgovora (CATI). Istraživanje je obuhvatilo 205 vlasnika kompanija i pred vama su, ne samo rezultati istraživanja, već i preporuke za poboljšanje privrednog ambijenta kao i preporuke za vlasnike šta da čine dok čekaju na poboljšanje privrednog ambijenta.


Partizanu stiže prva rata, ali druga je ključna i ne sme da zakasni ni dan!\nPočetna stranicaFK PartizanPartizanu stiže prva rata, ali druga je ključna i ne sme da zakasni ni dan!\nPartizan Video Materijal 14.2.19\nPred crno-belima je u martu UEFA monitoring, a u aprilu i rešavanje licence za evropska takmičenja, pa tu greške ne bi smelo da bude\nTransfer Marka Jankovića u smiraju zimskog prelaznog roka doneće Partizanu kakvu takvu finansijsku injekciju, neophodnu za servisiranje obaveza prema prvom timu, kao i funkcionisanje kluba, samim tim i mir u predstojećih dva ili tri meseca. Ugovorom sa SPAL-om definisano je da obeštećenje za reprezentativaca Crne Gore bude isplaćeno u dve rate, s tim što prva kasni jednu sedmicu.\nBilo je planirano da italijanski klub u ponedeljak uplati prvu tranšu za transfer Jankovića, ali su iz SPAL-a poručili da će se to dogoditi sedam dana kasnije, tačnije početkom naredne sedmice.\nTo stvara mali zastoj u planovima crno-belih, koji imaju određene obaveze i računali su na taj novac, ali kako kašnjenje nije alarmantno, neće bitno pokvariti planove kluba iz Humske.\nDrugu ratu, prema načelnom dogovoru dva kluba, Italijani bi trebalo da uplate Partizanu u martu, ali u tom periodu ne bi smeo da se dogodi propust SPAL-a. Jer crno-bele krajem pomenutog meseca očekuje UEFA monitoring, a u aprilu i rešavanje licence za evropska takmičenja, što znači da moraju da se ratosiljaju svih dugovanja.\nPodsetimo, transfer Jankovića u SPAL je realizovan poslednjeg dana zimskog prelaznog roka, a Partizan je na konto toga inkasirao 1.800.000 evra, od kojih polovina, prema pređašnjem dogovoru, pripada grčkom Olimpijakosu.\nFK Partizan fudb Partizan


LIDL BEOGRAD, maloprodajni prostor | Konstruktor\nNakon veoma uspešne izgradnje modernog poslovnog objekta kompanije "Lidl" od 15000m2 u Staroj Pazovi, takodje, maloprodajnih prostora u Vršcu i Obrenovcu, kompanija Konstruktor ugovorila je izvođenje radova još jednog, četvrtog objekta, za renomiranog nemačkog investitora.\nKonstruktor Grupa postavila je svoje mašine na novoj lokaciji u ulici Tošin Bunar u Beogradu, na izgradnji novog maloprodajnog objekta veličine 2550m2 sa spoljnim uređenjem od 4300m2.\nKompanija izražava zadovoljstvo što je od strane "Lidl-a" nemačkog maloprodajnog lanca, izabrana da izvrši izgradnju i ovog objekta prema ugovoru "ključ u ruke" sa rokom od 6 meseci i najvišim standardima kvaliteta.\nPonovno angažovanje od strane investitora deo je poslovne strategije kompanije u kome se ogleda kvalitet poslovanja Konstruktor Grupe.\nNa ovom projektu, kao i svim predhodnim, Konstruktor je angažovan za generalnog izvođača radova, prema ugovoru “ključ u ruke”, na izvođenju svih arhitektonsko-građevinskih radova, termotehničkim, hidrotehničkim i elektro instalacijama, enterijerskim završno-zanatskim radovima, kao i na svim radovima na parternom uređenju objekta.


Drzava zaposlenima u javnom sektoru redovno uplacuje staž\nTanjug 29. marta 2022. 16:11\nBEOGRAD – Ministar finansija i potpredsednik SNS Siniša Mali izjavio je danas da navodi Miroslava Aleksića iz Narodne stranke, da je u javnom sektoru zaposlenima „skinuto do dva meseca radnog staža“ posle uvođenja novog kompjuterskog programa za obračun plata, apsolutno nisu osnovani“.\n„Svi uredno dobijaju plate i država svim zaposlenima u javnom sektoru redovno uplaćuje radni staž. Tačno je da smo uveli novi softver za obračun plata Iskra, sa osnovnim ciljem da napravimo red u sistem zarada u javnom sektoru i on je u primeni od januarske plate“, naveo je Mali u saopštenju.\nMali je istakao da „vajni ‘ekonomista’ sa kecom iz matematike ponovo iznosi notorne laži i poredi neuporedivo“.\nKako je rekao, ako već Aleksić želi da priča o tom softveru, treba da se dobro informiše i shvati da se ovim projektom automatizuje dosta poslovnih procesa, koji se danas obavljaju ručno, da se smanjuju mogućnosti ljudske greške prilikom unosa podataka za obračun zarada, jer sistem ne dozvoljava sledeći korak, ukoliko se primeti nelogičnost ili neispravnost.\n„Isto tako sistem pokazuje sve trenutne nelogičnosti koje se u praksi dešavaju, poput prekovremenih sati, neodgovarajućih koeficijenata za radna mesta, neodgovarajućih zvanja za stručnu spremu i slično. Pored toga, kroz ovaj projekat prati se i fluktuacija zaposlenih, kao i trendovi i potrebe po organizacionim strukturama, što je značajan podatak za tržište rada“, objasnio je on.\nMali kaže da je projekat Iskra prethodni korak za uvođenje platnih razreda u sistem državne i lokalne samouprave, a sve u cilju donošenja sveobuhvatnog propisa u ovoj oblasti.\n„Kroz taj informacioni sistem plate se već obračunavaju i isplaćuju počev od januarske plate. Trenutno je na tom sistemu 147 korisnika javnih sredstava kojima se obračunava i isplaćuje plata, što čini isplatu za ukupno 17.953 zaposlenih, a od narednog meseca u sistem se uvodi još 518 korisnika javnih sredstava, što će činiti isplatu za ukupno 39.322 zaposlenih, čime će biti realizovan Paket 1“, naveo je Mali.\nIstakao je da je reč o jednom od najvećih projekata Minstarstva finansija ove godine, zajedno sa uvođenjem novog modela fiskalizacije i e-faktura, te da je reč o sistemskim promenama koje će promeniti način funkcionisanja privatnog i javnog sektora.\nNapomenuo je i da je reč o reformi, koja se sprovodi u skladu sa programom koji je utvrđen sa MMF-om.\n„Na ovom projektu se dugo radilo i on predstavlja pravu revoluciju. Za sve nas to je veliki izazov, s obzirom da je reč o važnom poslu koji niko nije uradio decenijama“, rekao je Mali.\nOn je poručio Aleksiću da su njegove izjave, pre svega blamantne, jer konstantno pokušava da ispadne pametan, a da oni koji to i pročitaju mogu samo da se zapitaju da li je moguće da je Jeremićeva perjanica ponavljač sa kecom iz matematike, treći na listi otužnih kadrova koje je angažovao Đilas.\n„Oni su toliko tragikomični da im politički protivnici uopšte i nisu potrebni, pošto sa gomilom izrečenih neistina, koje i malo dete može da pročita, još više zaglibljuju u političkoj prošlosti. Doduše, građanima je dosta i tragedije i komedije koju proizvode. Za razliku od njihove nazadne lopovske politike, koja je zemlju doterala do bankrota, građani ponovo mogu da veruju državi, jer su videli da su se ostvarila sva obećanja koja je ova vlast dala“, rekao je Mali.\nKako je rekao, te priče da država duguje dva doprinosa su možda bile realnost u njihovo vreme, jer svojevremeno od silne krađe nisu imali dovoljno ni da isplate plate u javnom sektoru i penzije.\nZa razliku od njih, koji su se zaduživali da bi koliko toliko ispoštovali dinamiku tih isplata, mi danas nemamo problema, zahvaljujući domaćinskoj ekonomskoj politici koju vodimo, poručio je Mali.\n„Danas razmišljamo o napretku i povećanju životnog standarda i činimo sve da do kraja mandata sledeće vlade prosečna plata bude 1.000, a prosečna penzija 500 evra“, zaključio je ministar finansija.


- Samo nam je saopšteno da za našu decu, koja su inače učenici četvrtog razreda, do daljeg neće biti nastave iz engleskog jezika. Kada smo pitali učiteljicu zbog čega je to tako, rekla je da škola nema nastavnika engleskog i da se čeka da iz ministarstva pošalju nekog ko je bio tehnološki višak - kaže za Blic jedan od zabrinutih roditelja.\n- Prvi put čujem da neko iz ministarstva treba da pošalje novog nastavnika, to treba proveriti. Nastavnica je na bolovanju, ali svi đaci četvrtog razreda imaju nastavu iz engleskog jezika, dok prvaci počinju od ponedeljka. Oni su se prve dve nedelje prilagođavali i upoznavali sa predmetima - kaže za Blic direktor OŠ "Pavle Savić" Radisav Milić.\nDečak (7) povredio oko prilikom pada u OŠ "Pavle Savić" u Mirijevu


STEFANOVIĆ OBJAVIO: Ukinut beneficiran staž administraciji u MUP - Informer\nSTEFANOVIĆ OBJAVIO: Ukinut beneficiran staž administraciji u MUP\nBeneficiran radni staž u Ministarstvu unutrašnjih poslova ubuduće će imati samo policajci sa statusom ovlašćenog službenog lica i uniformisanog ovlašćenog službenog lica, ali ne i oni koji rade u administraciji, izjavio je ministar unutrašnjih poslova Nebojša Stefanović\n- Ako neko radi u administraciji on nema opasan posao, za one koji rade kao policajci i svakodnevno se izlažu opasnosti mora da se obezbedi novac da ne budu oštećeni. Ovo je tažak posao i ljudi idu u penziju s 54, 55 godina - ukazao je ministar.\nU intervjuu Politici Stefanović je rekao da je Vlada Srbije pre nekoliko dana ukinula beneficirani radni staž za zaposlene u MUP koji imaju status lica sa posebnim dužnostima i određenim dužnostima.\nStefanović je takođe rekao i da će biti formirano posebno odeljenje u kriminalističkoj policiji koje će se baviti samo problemima nasilja u porodici.\n- Promenio se način manifestacije problema i zlostavljanja posebno žena, policija mora da bude efikasija u odgovoru, a kako to nije problem samo policije, radi se sa tužilaštvom - zaključio je Stefanović.\nPolicija Nebojša Stefanović MUP Srbije beneficirani radni staž


Vaterpolo: Zbog opšte tuče, roditeljima zabranjen ulazak na tribine (video) - Sputnjik Srbija\n11:05 05 Avgust 2020\nVaterpolo: Zbog opšte tuče, roditeljima zabranjen ulazak na tribine (video)\n16:38 14.01.2019 Preuzmite kraći link\nVaterpolo klub Partizan, dan posle tuče na utakmici mlađih kategorija protiv Beograda, odlučio je da, najverovatnije do kraja sezone, zabrani ulazak roditelja na tribine, kao i da suspenduje trenera Sinišu Budraka.\n„Predlog Disciplinskoj komisiji biće da se roditeljima zabrani dolazak do kraja sezone, a najmanje tri do pet utakmica. Takođe, pokrenut je postupak protiv trenera Budraka, jer je svojim isključenjem i ponašanjem podigao tenzije i doprineo incidentu“, rekla je Tanjugu generalna direktorka kluba Tatjana Rakas.\nPrema njenim rečima, Budrak je od sudija zaradio opomenua, zatim žuti karton, a onda je nastavio u istom maniru sve do isključenja.\n„Nije inicirao incident, ali trener vodi utakmicu. Sasvim je razumno da se, kada dobijete opomenu od sudija, povučete i smirite, a ne da nastavite isto sve do isključenja, pa da deca ostanu bez trenera. To je prethodilo incidentu“.\nTakođe, Partizan neće igrati nastavak utakmice i predložio je da se utakmica registruje 5:0 za Beograd.\n„Ukoliko Beogradski savez to ne prihvati, Partizan neće izvesti decu u bazen i samim tim će rezultat biti 5:0 za Beograd. To radimo da pokažemo da je Partizan odgovoran i ozbiljan klub, ali i jer smo decenijama vaspitna ustanova. Takvo ponašanje roditelja je neprihvatljivo za Partizan“.\nRakasova je naglasila da je ova situacija opomena za sve i da roditelji ne treba da „izigravaju delioce pravde“, već da „u miru uživaju u uspesima dece“.\n„Roditelji nisu poslali dobru poruku svojoj deci, to je negativan primer. Društvo ne treba da se kreće u takvom pravcu, a sport bi u ovome morao najviše da pomogne“, zaključila je Rakasova.\nNa snimku koji kruži internetom vidi se fizički sukob dveju strana, zbog čega je morala da interveniše policija.\nMeč je prekinut dva i po minuta pre kraja, pri rezultatu 5:5.\nroditelji, zabrana, tuča, Vaterpolo


Agencija za privatizaciju da obustavi postupak prodaje državnog kapitala „C market“-a – Biro za društvena istraživanja\nAgencija za privatizaciju da obustavi postupak prodaje državnog kapitala „C market“-a\nBiro za društvena istraživanja (BIRODI) i oštećeni akcionari „C marketa“ poziva Agenciju za privatizaciju daobustavi postupak prodaje 16,26% (preostalog) državnog kapitala u preduzeću „C market“, usled činjenice da je imovina pod sporom. Podsećamo da nije završen proces utvrđivanja postojanja slučajeva kršenja zakona/korupcije u slučaju „C market“ (sporna prodaja 154.000 akcija radnika-akcionara „C marketa“ Milanu Beku (60%) i Miroslavu Miškoviću (40%) nakon dogovora čiji je „inicijator” bio tadašnji predsednik Vlade Srbije, Vojislav Koštunica). Prodaja državnog udela nema osnov ni sa aspekta isplativosti, jer je i sama početna cena po akciji značajno manja od one po kojoj je sadašnji vlasnik „C marketa“, „Delhaize“, kupio od Miroslava Miškovića.\nBitno je naglasiti da u je javnom pozivu od 27. februara koji je raspisala Agencije za privatizaciju, procenjena vrednost ponuđenog paketa iznosi 9,302,244 evra (za 32412 akcija što je po akciji 287 evra). Ova procena je rađena na dan 31.12.2013. godine i manja je u odnosu na procenu od 31.12.2011. godine koja je za isti paket akcija iznosila 9,723,600 evra. Razlika je 421.356 evra koliko je navodno pala vrednost akcija za samo 2 godine.\nBiro za društvena istraživanja (BIRODI) i oštećeni akcionari „C marketa“ postavljaju pitanje Ministarstvu privrede i Agenciji za privatizaciju da li je u međuvremenu, od decembra 2013. godine do danas, došlo do rasta ili pada akcija „C marketa“? Zašto procena nije ažurirana u poslednjih 12 meseci? Nelogično je da država 2012. godine izlazi sa minimalnom ponudom od 295 evra po akciji, a da dve godine kasnije nudi početni cenu 287 evra po akciji. Zašto je ovo nelogično? Zato što je u junu „C market“ isplaćivao nesaglasne akcionare (oni koji su želeli da prodaju akcije u datom trenutku) više od 355 evra po akciji. Država sada, na svoju štetu, nudi početni cenu po akciji koja je niža za skoro 70 evra.\nPostavlja se pitanje, da li je neažuriranje procene vrednosti akcija „C marketa“ zaključno sa 31.12.2014. godine posledica loših privatizacionih propisa ili namera pojedinaca da ne štite interese države? Jasno je da „Delhaize“ ima interes da kupi preostale akcije „C marketa“ po što nižoj ceni, ali to ne znači da državni organi svojim nečinjenjem treba da štite interese privatnih kompanija. Konkretno, država je trebala da izvrši procenu kapitala i zaključno da 31.12.2014.godine, pre oglašavanja prodaje svog udela.\nOstaje mogućnost da je ponuđena cena akcija plod uvida države, kao akcionara (16.26%), u poslovanje „C marketa“.\nČinjenica da Ustavni sud Srbije nije se izjasnio po ustavnoj žalbi akcionara (br. UŽ-2811/2012) podnetoj 6. aprila 2012. godine i da slučaj „C marketa“ nije kao deo „24 slučaja korupcije u privatizaciji“ na kojima EU insistira završen, čini sveukupno opravdanim zahtev da Agencija za privatizaciju povuče odluku o prodaji 16,26% državnog udela do završetka svih sudskih postupaka i utvrđivanja stvarne tržišne vrednosti.\nOrganizacije civilnog društva pozivaju institucije da reaguju na pisanje BIRN-a\nOrganizacije civilnog društva koje se bave...\nSuspendovati fudbal u Srbiji i/ili država i UEFA da uvedu red u rad saveza i klubova\nImajući u vidu najnovija dešavanja koja...


"Vlada pogrešila u upravljanju pandemijom zbog nesaradnje" • RTK\n"Vlada pogrešila u upravljanju pandemijom zbog nesaradnje"\nPredsedavajuća Komisije za zdravstvo i socijalnu zaštitu i poslanik Alijanse za budućnost Kosova Aljbena Rešitaj, rekla je da je Vlada pogriješila u upravljanju pandemijom zbog nesaradnje sa institucijama.\nOna je kazala da komisija procenjuje situaciju upravljanja pandemijom, ali da nedostaje političko jedinstvo u upravljanju celokupnom situacijom.\n„Mi kao zemlja, prolazimo kroz veoma krhku situaciju i trebalo bi da se zbog te situacije sve institucije, svi stručnjaci ujedine u bori protiv ove situacije, prva greška koju je vlada napravila i nastavlja da je pravi je nesaradnja u ostvarivanju adekvatnijeg upravljanja ovom situacijom“, rekla je Rešitaj.\nOna ističe da je vlada u ovom periodu morala biti konstruktivna i sarađivati sa svim stručnjacima, i prema njenim rečima, nedostaje političkog jedinstva u upravljanju celokupnom situacijom.\nRešitaj je izjavila da komisija procenjuje situaciju upravljanja pandemijom. Ona je optužila Vladu i da nije dobro upravljala situacijom u Studentskom centru koji funkcioniše kao karantin, po pitanju testiranja i puštanja kući.\n"Bilo je i selektivnog puštanja osoba iz karantina, kao i selektivnog smeštanja pojedinaca u karantin. Mislim da je došlo do neuspeha u upravljanju tom situacijom upravo zbog nedostatka psihologa i sociologa u ovom centru", rekla je Rešitaj\nPrema njenim rečima veoma je važno da se test obavi pre ulaska u karantin, i da se nakon dve nedelje, pre puštanja kući, ponovo uradi test\nKosovapress: Haotični ruski stavovi potresaju Srbiju\nU Prištini „druga proba za protest“


Održan skup o upravljanju odnosima s klijentima | PC Press\nOdržan skup o upravljanju odnosima s klijentima\n13. juni 2012. 10. april 2017. Aleksandra Šakić\nNa inicijativu Udruženja informatičke delatnosti Privredne komore Beograda, firma Extreme je uz firmu Adbuka učestvovala u organizovanju skupa pod nazivom „Upravljanje odnosima sa klijentima – teorija i praksa“ koji je održan u ponedeljak 11. juna.\nSkup je bio namenjen svima onima koji su zainteresovani za uvođenje ovog koncepta u svoje poslovanje. Odziv je bio veliki, a među posetiocima je bilo predstavnika firmi koje se tek upoznaju sa ovim konceptom, kao i onih koji već razmišljaju o naprednijim tehnološkim rešenjima koja bi trebalo da olakšaju primenu ovakvog koncepta. Ovo je svakako signal da su firme na domaćem tržištu sve više svesne značaja usredsređenosti na kupce i dvosmerne komunikacije sa njima.\nTeoretski deo skupa je održao Saša Jovanović iz firme Adbuka koji je na zanimljiv način predstavio razvoj marketinga kao poslovne funkcije, način na koji se očekivanja kupaca menjaju sa promenama tehnologije i kako se to odražava na poslovanje onih kompanija koje se nisu prilagodile na vreme.\nNakon teoretskog dela, Nikola Tejić iz firme Extreme je putem primera pokazao kako izgleda primena CRM koncepta u konkretnom preduzeću uz pomoć tehnologije. Primeri su prikazani na Microsoft Dynamics CRM platformi koja se može prilagoditi konkretnim poslovnim procesima i već se primenjuje u velikom broju domaćih preduzeća različitih veličina i iz različitih industrijskih grana. Posetioci su mogli da vide neke od osnovnih aktivnosti koje ovaj CRM alat pokriva – vođenje jedinstvene baze o klijentima, segmentiranje po različitim kriterijumima, dodeljivanje zadataka i zajednički rad sa jednim klijentom, dnevno izveštavanje o aktivnostima i rezultatima i još mnogo toga.\nSvi koji su zainteresovani sa saznaju više o ovom alatu, mogu se prijaviti za besplatan probni period u trajanju od 30 dana na sledećoj strani: http://www.crmhosting.rs/demo.\nTagovi: Adbuka, CRM, Extreme, Microsoft Dynamics CRM, Poslovanje, poslovni softver, upravljanje odnosima s klijentima\n← Konkurs Telekom Srbija – 4 miliona dinara za unapređenje javnog prostora\nNovi ComTrade razvojni centar u Ljubljani →


27.12.2012. - Potpisan ugovor o realizaciji prve faze izgradnje vodovodnog sistema Komlenac\nU opštini Kozarska Dubica danas je potpisan ugovor o realizaciji prve faze izgradnje vodovodnog sistema Komlenac, čija je vrijednost četiri miliona KM.\nUgovor su potisali načelnik opštine Kozarska Dubica Mile Zlojutro i predstavnik češkog Konzorcija "OHL ŽS“, koji će radove izvoditi u saradnji sa preduzećem "Niskogradnja“ iz Laktaša.\nRiječ o projektu koji se smatra jednim od najznačajnijih kapitalnih investicija opštine Kozarska Dubica, a koji je finansiran sredstvima Evropske investicione banke, evropskih fondova i opštine Kozarska Dubica.\nProjekat će se realizovati u tri faze, a njegova ukupna vrijednost iznosi 11 miliona KM.\nNačelnik opštine Mile Zlojutro je izrazio zadovoljstvo što je nakon višegodišnjih priprema potpisan ugovor o prvoj fazi izgradnje vodosistema u Kozarskoj Dubici.\nOn je precizirao da bi radovi na izgradnji vodocrpilišta Komlenac, odnosno dva bazena i cjevovoda, trebalo da počnu na proljeće, a da je ugovorom predviđeni rok za izvođenje radova 15 mjeseci.\nZlojutro je naglasio da realizacija tog projekta za Kozarsku Dubicu znači rješenje višedecenijskog problema, a to je pitanje postojećeg izvorišta za vodosnabdijevanje opštine koje u formalno-pravnom smislu ne pripada opštini, te pitanje kvaliteta i dovoljne količine pitke vode.\n"Mi smo jedna od rijetkih opština koja ima jednog proizvođača vode, a drugog distributera. Osim toga, kada je riječ o kvalitetu vode nemamo zadovoljavajuće stanje jer je voda opterećena teškim metalima i nije zdrava za piće, a nema načina da se neki od tih metala eliminišu iz vodosistema", rekao je Zlojutro.\nDruga faza izgradnje vodovodnog sistema Komlenac podrazumijevaće rekonstrukciju vodovodne mreže u gradu, a u trećoj fazi trebalo bi da se izvrši grananje vodovodne mreže prema Knežici, odnosno selima na tom području.\nPredstavnik firme "OHL ŽS" Mile Bajalica izjavio je da je riječ o velikoj multinacionalna kompanija koja je prisutna u cijeloj Evropi, te da je u Republici Srpskoj i BiH ta kompanija nosilac radova, dok je poslovni podizvođač preduzeće "Niskogradnja" Laktaši.\n"Očekujemo početak radova kada nam to vremenski uslovi dozvole, odnosno na proljeće i kad nam se iz opštine dostavi građevinska dozvola. Za radove ćemo, takođe, angažovati i lokalna preduzeća s ciljem upošljavanja lokalnog stanovništva“, najavio je Bajalica.


Odlična godina za globalni turizam - TU Magazin\nBy redakcija on\t Jul 16, 2018 TURIZAM, ZANIMLJIVOSTI\n2018. godina bi po svemu sudeći mogla da bude rekordna kada je u pitanju turizam na globalnom nivou. Kako statistika kaže, od početka godine, za prva 4 meseca je povećanje turista na svetskom nivou iznosilo preko 6% više nego prošle godine, i taj rezultat je iznenadio mnoge.\nSvetska turistička organizacija, UNWTO, očekuje nastavak ovog trenda rasta poseta sve do kraja letnje sezone, i to sa tendencijom da bude najveći porast u poslednjih nekoliko godina. Najveća stopa rasta zabeležena je Aziji, Evropi i Pacifiku, gde je rast poseta išao do čak 8% povećanja u odnosu na isti period prošle godine.\nOd ostalih, najviše je turista posetilo Afriku, Bliski Istok, Severnu i Južnu Ameriku, a broj poseta je bio u proseku od za 3 do 6% veći neko prošle godine. Oporavljanje međunarodnog turizma je dobra vest, rast turizma je važan zbog otvaranja novih radnih mesta, ali je bitna i činjenica da se potreba za povećanjem kapaciteta za razvoj i upravljanje turizmom izvede na održiv način, uz izgradnju pametnih odredišta i iskorišćavanje tehnologije i inovacija.\nZa sada, Iz UNWTO organizacije navode da su sve regije u svetu zabeležile turističke poraste, osim Kariba, razlog je otklanjane posledica koje su ostale nakon prošlogodišnjeg uragana, dok se ubedljivo najveći broj turista očekuje se u Aziji, zatim u Evropi koja je tradicionalno najposećenija svetska oblast.


RTCG - Radio Televizija Crne Gore - Nacionalni javni servis :: Ekonomija :: Ne naplaćuju kamatu na kamatu već novi kredit\nPEJAKOVIĆ O BANKAMA 17. 04. 2020. 08:10 >> 08:11 1\nPEJAKOVIĆ O BANKAMA\nNe naplaćuju kamatu na kamatu već novi kredit\nBanke kroz moratorijum ne naplaćuju kamatu na kamatu, već je u pitanju novi kreditni odnos po definiciji restrukturiranja, saopštio je generalni sekretar Udruženja banaka (UBCG) Bratislav Pejaković.\n“Moratorijum, kao reakcija na uticaj pandemije, posmatramo kao prvu fazu i relaksaciju klijenata do 90 dana. Druga faza je nakon moratorijuma, kad klijent može da plati obračunatu kamatu u periodu moratorijuma i da nastavi redovnu otplatu kredita”, kazao je Pejaković za Pobjedu.\nOn je dodao da se kamata na kamatu vezuje za zateznu kamatu, kada su u pitanju prinudne radnje u naplati potraživanja usljed kašnjenja klijenta, jer je dogovor nemoguć.\n“Za razliku od takve situacije, ovdje se nakon moratorijuma klijent prijavljuje za restrukturiranje kredita i pravi se novi obračun, produžen do 90 dana. Dakle, dobrovoljno i saglasje je klijenta i banke. U pitanju je novi kreditni odnos po definiciji restrukturiranja, gdje je Centralna banka (CBCG) najavila da će svaki kredit koji je dokumentovan kao direktno umanjenje prihoda pod uticajem pandemije u bilansima banaka moći će da se tretira kao novi plasman”, kazao je Pejaković i dodao da je to bitna stavka.\nOn je podsjetio da je moratorijum pravo, a ne obaveza klijenta, pa je upitno zašto je primisao da su klijenti primorani da plaćaju veće rate.\n“Nema ekstra profita, jer je kamata prihod, a ne dobit. Značajan broj klijenata banaka u redovnom stanju bi rado pristupili restrukturiranju kredita i pripisu kamate, ali ne mogu baš svi da se kvalifikuju za tu privilegiju, dok je konkretnom mjerom to dostupno svima”, rekao je Pejaković.\nOn je dodao da je kamata cijena novca, gdje banke plaćaju depozite i druge izvore novca, ali moraju da naplate glavnicu i kamatu da bi servisirali svoje obaveze.\nZato se vodi računa kome se plasiraju sredstva.\nPejaković je kazao da je odluka CBCG o privremenoj zabrani isplate dividende akcionarima, osim u akcijama u skladu sa odlukama Evropske unije (EU) i neće izazvati nikakve negativne efekte.\nDodatno će, kako smatra Pejaković, učvrstiti stabilnost sistema.\nOn je ocijenio da se CBCG u skladu sa mjerama Vlade, postavila pravovremeno i odgovorno prema izazovu koji je novi koronavirus izazvao u ekonomiji.\n“Odricanje banaka, koliko god neko to ne želi da vidi, kroz umanjenje prihoda i priliva do 90 dana i te kako utiče na redovno poslovanje. Međutim, evidentna likvidnost bankarskog sistema, kvalitetna kapitalizovanost banaka, ostvarena dobitu prethodnim godinama, sredstva kod CB i mogućnosti povlačenja kreditnih linija, omogućile su da moratorijum bude realno sprovodiv”, objasnio je Pejaković.\nPrema njegovim riječim CB je nizom mjera omogućila bankama da lakše prevaziđu taj period.\n“Sprovodi se ono što je moguće. Izlazi se u susret klijentima banaka mimo standarda poslovanja, gdje su banke pokazale spremnost da ponesu svoj dio tereta, a evidentno je da CB pruža neophodnu podršku, da bi se sistemski lakše preobrodio period krize, a time se omogućava lagodan odnos depozitara koji apsolutno mogu biti mirni u pogledu raspoloživosti depozita”, zaključio je Pejaković.\nSpriječiti širenje dezinformacija o moratorijumu\nObračun kamate na kraju moratorijuma, standard\nObraćanje banci mejlom ili telefonom


Telenor fondacija, sindikat i zaposleni Telenora doniraju preko 30 000 eura za borbu protiv koronavirusa – Bankar.me\nTelenor fondacija, sindikat i zaposleni Telenora doniraju preko 30 000 eura za borbu protiv koronavirusa\nMarch 31, 2020 Članci, CRNA GORA, SVE VIJESTI, TEHNO Leave a comment\nTelenor fondacija donirala je 25 000 eura Nacionalnom koordinacionom tijelu za zarazne bolesti, kao doprinos suzbijanju epidemije koronavirusa. Osm toga, članovi sindikata Telenora, kao i ostali zaposleni u kompaniji, donirali su još gotovo 7 000 eura u iste svrhe.\n“Na taj način, kompanija želi da pomogne zdravstvenom sistemu Crne Gore da se što efikasnije izbori sa epidemijom i podrži zdravstvene radnike koji štite sve nas. Pridržavajući se preporuka nadležnih, uz solidarno i zajedničko djelovanje, i pojedinci i kompanije mogu doprinijeti bržem prevazilaženju ove situacije”, saopšteno je iz kompanije.\nTelenor je već uvažio pojedinačne zahtjeve zdravstvenih institucija i organizacija, ustupivši im telefone i besplatne telefonske linije, i, kako su kazali, nastaviće da doprinosi što snažnijem odgovoru društva na nastali izazov.\n“Kao kompanija koja pruža usluge od velikog značaja u trenutnim okolnostima, Telenor već sedmicama sprovodi odgovarajuće mjere kako bi se zaštitilo zdravlje korisnika i zaposlenih, i u potpunosti je posvećen neometanom pružanju usluga korisnicima”, kazali su iz Telenora.\nPrevious CBCG: Bankama se privremeno zabranjuje isplata dividende\nSljedeći Barselona će smanjivanjem plata uštedjeti 16 miliona eura mjesečno\nNovi Telenor pripejd paketi sa više kredita i više interneta


Korišćenje čitača ekrana za rad sa programom "zaduženje" sa aplikacijom Cortana - Office podrška\nKoristite To-Do za Windows 10 sa tastaturom i čitačem ekrana za integraciju Zaduženja sa Cortana. Testirali smo ga sa naratorom i ИELJUSTIMA, ali može da funkcioniše sa drugim čitačima ekrana sve dok slede uobičajene standarde pristupačnosti i tehnike. Samo dodajte Outlook ili Office 365 nalog kao povezanu uslugu sa Cortana i koristite Cortana da biste dodali opomene i zadatke listama u Zaduženja.\nKoristite To-Do za Android sa dodacima, ugrađeni Android čitač ekrana, da biste Zaduženja integrisali sa Cortana. Samo dodajte Outlook ili Office 365 nalog kao povezanu uslugu sa Cortana i koristite Cortana da biste dodali opomene i zadatke listama u Zaduženja.\nKoristite To-Do za veb sa tastaturom i čitačem ekrana za integraciju Zaduženja sa Cortana. Testirali smo ga sa naratorom i ИELJUSTIMA, ali može da funkcioniše sa drugim čitačima ekrana sve dok slede uobičajene standarde pristupačnosti i tehnike. Samo dodajte Outlook ili Office 365 nalog kao povezanu uslugu sa Cortana i koristite Cortana da biste dodali opomene i zadatke listama u Zaduženja.\nUputstva u ovoj temi primenjuju se kada radite sa To-Do za veb na RAČUNARU sa operativnim sistemom Windows 10.


Čestitka predsednice NSRS povodom Vaskrsa\nPredsednica Narodne skupštine Republike Srbije Maja Gojković čestita Vaskrs građanima Srbije i svim vernicima koji ovaj hrišćanski praznik slave po gregorijanskom kalendaru.\nPonedeljak, 26. mart 2018.\nGojković uputila telegram saučešća povodom požara u Kemerovu\nPredsednica Narodne skupštine Republike Srbije Maja Gojković uputila je telegrame saučešća predsedniku Državne dume Ruske Federacije Vjačeslavu Volodinu i predsednici Saveta Federacije Valentini Matvijenko, povodom stravičnog požara u Kemerovu.\nGojković čestitala Li Džanšuu izbor za predsednika Stalnog komiteta Svekineskog narodnog kongresa\nPredsednica Narodne skupštine Republike Srbije Maja Gojković čestitala je Li Džanšuu izbor na mesto predsednika Stalnog komiteta Svekineskog narodnog kongresa.\nNedelja, 4. mart 2018.\nGojković čestitala našoj atletičarki osvajanje zlatne medalje\nPredsednica Narodne skupštine Republike Srbije Maja Gojković čestitala je našoj atletičarki Ivani Španović osvajanje zlatne medalje na Svetskom dvoranskom prvenstvu u atletici.\nGojković uputila saučešće predsedniku Parlamenta Irana zbog pada aviona\nPredsednica Narodne skupštine Republike Srbije Maja Gojković uputila je saučešće predsedniku Islamske konsultativne skupštine Islamske Republike Iran Aliju Laridžaniju, povodom pada aviona u Iranu.\nGojković uputila saučešće predsednicima Državne dume i Saveta Federacije povodom pada aviona\nPredsednica Narodne skupštine Republike Srbije Maja Gojković uputila je saučešće predsednicima Državne dume i Saveta Federacije Federalne skupštine Ruske Federacije Vjačeslavu Volodinu i Valentini Matvijenko, povodom avionske nesreće u Rusiji.\nPredsednica Narodne skupštine najoštrije osudila ubistvo Olivera Ivanovića\nPredsednica Narodne skupštine Republike Srbije Maja Gojković najoštrije je osudila ubistvo Olivera Ivanovića u Kosovskoj Mitrovici.\nPetak, 5. januar 2018.\nPredsednica Narodne skupštine čestita Božić\nPredsednica Narodne skupštine Maja Gojković čestita Božić svim građanima Srbije, koji ovaj praznik slave po julijanskom kalendaru.\nNovogodišnja čestitka predsednice Narodne skupštine\nPredsednica Narodne skupštine Republike Srbije Maja Gojković čestita građanima Novu 2018. godinu.\nSubota, 23. decembar 2017.\nPredsednica Narodne skupštine Republike Srbije Maja Gojković čestita Božić svim građanima Srbije, koji taj praznik slave po gregorijanskom kalendaru.\nGojković čestitala Hanuku\nPredsednica Narodne skupštine Republike Srbije Maja Gojković čestitala je pripadnicima jevrejske zajednice u Srbiji praznik Hanuku.\nSaopštenje predsednice i potpredsednika povodom zatamnjenja sajta Otvoreni parlament\nZatečeni smo postupanjem nevladine organizacije CRTA i odlukom da zatamni navodno informativni sajt „Otvoreni parlament“, koji je svoja sopstvena vrata zatvorio za javnost Srbije, fingirajući protest, a zapravo sprovodeći očiglednu političku agendu.\nSubota, 9. decembar 2017.\nGojković čestitala osvajanje medalja Milici Mandić i Nađi Savković\nPredsednica Narodne skupštine Republike Srbije Maja Gojković čestitala je reprezentativkama Srbije Milici Mandić osvajanje srebrne medalje, a Nađi Savković bronzane na Evropskom prvenstvu u tekvandou u Bugarskoj.\nGojković najoštrije osuđuje napad Boška Obradovića na predsednika Odbora za administrativno-budžetska i mandatno-imunitetska pitanja Aleksandra Martinovića\nPredsednica Narodne skupštine Republike Srbije Maja Gojković najoštrije je osudila još jedan u nizu nasilničkih ispada predsednika poslaničke grupe Dveri Boška Obradovića u Narodnoj skupštini, napad na predsednika Odbora za administrativno-budžetska i mandatno imunitetska pitanja Aleksandra Martinovića:\nGojković uputila telegram saučešća Grčkoj\nPredsednica Narodne skupštine Republike Srbije Maja Gojković uputila je saučešće predsedniku Parlamenta Grčke Nikolaosu Vucisu, zbog gubitka ljudskih života u bujičnim poplavama u blizini Atine.\nUtorak, 14. novembar 2017.\nGojković uputila saučešće Iranu i Iraku\nPredsednica Narodne skupštine Republike Srbije Maja Gojković uputila je saučešće predsedniku Islamskog Parlamenta Irana Ali Laridžaniju i predsedniku Veća predstavnika Iraka Salimu Al-Džuburiju, povodom velikog broja nastradalih u zemljotresu koji je pogodio oblast na iračko-iranskoj granici.\nGojković čestitala Volfgangu Šojbleu izbor za predsednika Bundestaga\nPredsednica Narodne skupštine Republike Srbije Maja Gojković čestitala je Volfgangu Šojbleu izbor za predsednika Bundestaga SR Nemačke.\nSreda, 4. oktobar 2017.\nGojković uputila čestitku ženskoj reprezentaciji Srbije na EP u stonom tenisu\nPredsednica Narodne skupštine Republike Srbije Maja Gojković čestitala je danas ženskoj paraolimpijskoj reprezentaciji Srbije osvajanje zlatne medalje na Evropskom prvenstvu u stonom tenisu u Sloveniji.\nUtorak, 3. oktobar 2017.\nGojković čestitala osvajanje bronzanih medalja\nPredsednica Narodne skupštine Republike Srbije Maja Gojković čestitala je paraolimpijcima Srbije Mitru Palikući, Miroslavu Homi, Milanu Zelenu, Goranu Perliću i Borisu Stojiljkoviću osvajanje dve bronzane medalje na Evropskom prvenstvu u stonom tenisu u Sloveniji.\nNedelja, 1. oktobar 2017.\nGojković čestitala odbojkašicama osvajanje zlata\nPredsednica Narodne skupštine Republike Srbije Maja Gojković čestitala je odbojkašicama Srbije osvajanje zlatne medalje na Evropskom prvenstvu u Azerbejdžanu.


DODIK I ORBAN ZATRESLI REGION: Obavili razgovor, EVO ŠTA JE BILA TEMA – Banjaluka24\nSrpski član Predsjedništva BiH čestitao je premijeru Mađarske Viktoru Orbanu izuzetan uspjeh postignut na opštim izborima i osvojenom četvrtom uzastopnom premijerskom mandatu.\nU telefonskom razgovora sagovornici su razmijenili mišljenja o aktuelnim bilateralnim i međunarodnim procesima, kao i trenutnoj situaciji u BiH i Mađarskoj, saopšteno je iz Kabineta srpskog člana Predsjedništva BiH.\nMađarski premijer uputio je čestitke povodom nastupajućeg pravoslavnog praznika Vaskrsa.\nViktor Orban, mađarski premijer, ubjedljivo je osvojio četvrti mandat na opštim izborima u Mađarskoj, održanim 3. aprila.\nRezultati pokazuju da je njegova desničarska partija Fides osvojila 53.1 odsto glasova.\nSavez opozicionih stranaka predvođen Peterom Marki-Zajom osvojio je 35 odsto glasova.\nStanivuković pozvao “Puteve Srpske” da što prije raspišu javnu nabavku: Dobijena građevinska dozvola za most u Česmi


MINISTAR BRATISLAV GAŠIĆ NA NOVOGODIŠNJEM PRIJEMU: CILJ VS JE DA POMOGNE VLADI NA PUTU OPORAVKA DRŽAVE – Balkanekspresrb.rs\nVS ⇒Ministar je podsetio da je i pored vanredne situacije Vojska obavljala redovne zadatke, a da su vojne vežbe “Grom” i “Ravanica” pokazale visok nivo obučenosti u kojoj ni malo ne zaostaje za partnerima.- Prijemu prisustvovao i predsednik Tomislav Nikolić\nMINISTAR odbrane Bratislav Gašić izjavio je da je danas cilj tog Ministarsva i Vojske da pomogne vladi “na putu trajnog oporavka naše države, naše Srbije”.\nGašić je u Beogradu na tradicionalnom novogodišnjem prijemu, kome je prisustvovao i predsednik Srbije Tomislav Nikolić, poručio da je Vojska Srbije u 2014. godini pokazala da je sposobna da zaštiti građane i njihovu imovinu i uporedo sa tim, da jača svoju poziciju i kredibilietet i unapređuje saradnju sa brojnim zemljama u svetu i regionu. On je rekao da je veoma ponosan što je Vojska Srbije opravdala veliko poverenje koje građani imaju u nju, “a to poverenje danas je još i veće jer nije bilo mesta u kome naši pripadnici nisu bili”.\n“Na severu smo spasavali ljude iz snežnih smetova, na zapadu od poplava, a na istoku smo spasavali ljudske živote i uvodili električnu energiju”, rekao je Gašić. Ministar je podsetio da je i pored vanredne situacije Vojska obavljala redovne zadatke, a da su vojne vežbe “Grom” i “Ravanica” pokazale visok nivo obučenosti u kojoj ni malo ne zaostaje za partnerima. Gašić je ocenio da je vojna parada nešto na ša su svi bez razlike ponosni. “Vojska Srbije je cenjena i uvažena, spremna da odogovori na sve izazove i odlučnim korakom nastavlja ka cilju da bude još repsektabilnija, da bude ponos našeg naroda i naše države kojoj smo posvetili živote”, rekao je on.\nPred obraćanje Gašić je okupljenima preneo pozdrav premijera Aleksandra Vučića, koji je pripadnicima ministarstva i vojske poželeo da i “dalje budete jedan od najbolje organizovanih sistema.<\nPROTOKOL Izvestilac Evropskog parlamenta za Srbiju Dejvid Mekalister je naglasio da Evropska unija pozdravlja i pruža podršku evropskom


Časopis Industrija :: Kako Airbnb menja sektor ugostiteljstva i smeštaja iz korena\nKako Airbnb menja sektor ugostiteljstva i smeštaja iz korena\nPoslednjih godina smo svedoci trenda koji menja nekoliko delatnosti iz korena. Ovaj trend je toliko brz, da administracija ne može da se izbori sa njegovim rastom. Reč je o ,,ekonomiji deljenja” i onlajn poslovanju, a jedan od ranih usvajača je kompanija Airbnb.\nPogledajte kako je Airbnb postala najvrednija kompanija u oblasti turizma i kakva je budućnost sektora smeštaja.\nBiznis model kompanije Airbnb se zasniva na uspostavljanju tržišne platforme na kojoj domaćini i gosti mogu da razmenjuju smeštaj za novac. U toku samog procesa, gosti i domaćini mogu da čitaju i ostavljaju recenzije, kao i da analiziraju profile društvenih mreža za uspostavljanje poverenja.\nAirbnb za svoju uslugu uzima proviziju od svake rezervacije i nema nikakav smeštaj u sopstvenom vlasništvu.\nAirbnb i slični servisi su postali popularni i u Srbiji. Apartmani Vračar, Voždovac, Dorćol i drugi - postali su znatno pristupačniji od uvođenja onlajn servisa za iznajmljivanje.\nAirbnb - kako je sve počelo\nPriča ove kompanije počinje 2008. godine u San Francisku. Sveži diplomci, Brajan Česki i Džo Gebia, došli su na ideju da zarade novac sa strane tako što će posetiocima lokalne konferencije iznajmiti prostor na podu svoje sobe i krevete na naduvavanje.\nPodigli su sajt - Airbedandbreakfest.com, kako bi bukvalno reklamirali svoj pod u stanu. Nakon što je troje ljudi prespavalo kod njih te nedelje, odlučili su da naprave veći sajt, sa više ponuda.\nU svoj tim su uključili Nejtana Blečarcika, a trio je u početku fokusirao svoj sajt (prekršten u AirBnB) na velike događaje, kada bi hoteli obično bili rasprodati.\nKako bi prikupili novac za finansiranje sajta, iskoristili su predsedničku trku 2008. između Obame i Mekejna na genijalan način. Napravili su specijalno izdanje pahuljica za doručak, sa likovima predsedničkih kandidata.\nZa dva meseca je prodato svih 800 kutija, za 40$ po komadu, čime je prikupljeno više od 30.000$.\nOvaj potez je takođe privukao pažnju jednog investitora smelog kapitala, koji je pozvao osnivače na obuku u svom startap inkubatoru i investirao 20.000$ za mali procenat vlasništva.\nAirbnb je u početku bio suočen sa velikim problemom - nije bilo dovoljno ponuđača smeštaja. Ljudima je iznajmljivanje sopstvenog doma strancima bila „čudna i luda ideja”.\nKako bi rešili problem ponude, iskoristili su tih 20.000$ kako bi otputovali u Nju Jork (gde je bilo najviše njihovih korisnika), upoznali korisnike i predstavili ih kao sasvim obične ljude, i pokazali da nisu ludaci ili kriminalci.\nVeć u martu 2009. na sajtu je bilo više od 10.000 korisnika i 2.500 tipa smeštaja, od vazdušnih kreveta, privatnih soba, čitavih kuća, kućica na drvetu, vila, brodova, zamkova pa do privatnih ostrva!\nInvesticije su ubrzo krenule da pristižu, a kompanija je ostvarivala ogroman rast iz godine u godinu. U februaru 2011. ostvarena je jubilarni milionita rezervacija, da bi godinu dana kasnije broj ukupnih rezervacija preko servisa porastao petostruko - na 5.000.000!\nKompanija se širila tako što je kupovala brojna startap preduzeća iz slične oblasti po čitavom svetu.\nKompanija je sa poslednjom rundom investicija od 1 milijarde dolara u martu 2017. procenjena na 31 milijardu dolara.\nUticaj Airbnb-a na sektor hotelijerstva\nSektor hotelijerstva je dobio prvog ogromnog konkurenta u vidu internet platforme. Niži troškovi smeštaja u privatnim objektima su izazvali veliku pobunu hotelijera; koji navode da gube veliki broj turista i ostalih gostiju usled nelojalne konkurencije.\nHotelijeri ulažu značajna sredstva u lobiranje protiv internet servisa i navode kako nemaju fer tretman, jer za razliku od smeštaja na Airbnb-u, hoteli moraju da ispunjavaju striktne standarde i uslove bezbednosti.\nGlavna razlika između sektora hotelijerstva i Airbnbn-a je različit poreski tretman, jer hoteli moraju da plaćaju porez na prihod i boravišnu taksu, što smeštaj preko Airbnbn-a čini jeftinijim.\nGlobalno upoređivanje cene Airbnb smeštaja sa hotelima, pokazalo je da je u određenim slučajevima Airbnb duplo jeftiniji od hotela.\nGlobalna analiza Airbnb smeštaja (7 tržišta Amerike i 6 internacionalnih) , izvršena 2016. godine, je pokazala da Airbnb ima duplo veći kapacitet u odnosu na dva najveća lanca hotela zajedno (Mariot i Starvud): 2,3 miliona u odnosu na 1.1 miliona.\nMeđutim, smeštaj koji se može naći preko Airbnb nije uvek uporediv sa hotelskim smeštajem. Kada su se primenili rigorozniji kriterijumi, došlo se do smeštajnog kapaciteta od 981.000.\nČak i sa rigoroznijim kriterijumima, nije moguće izvršiti striktno poređenje, jer nije moguće identifikovati Airbnb smeštaj koji je najviše sličan hotelskom. A i kada bi to bilo moguće, smeštaj na Airbnb-u je dostupan samo određen broj dana u toku godine.\nAnaliza je takođe pokazala da popunjenost Airbnb smeštaja prati iste trendove kao i popunjenost hotela. Postoji sezonski trend, jer su korisnici Airbnb pretežno orijentisani na razonodu, dok su hoteli popunjeniji tokom cele godine.\nTakođe, najveći stepen popunjenosti Airbnb smeštaja je u korelaciji sa popunjenošću kapaciteta hotela. Što bi moglo da znači da Airbnb prosto popunjava prazninu kada su hoteli popunjeni.\nOvo predstavlja jednu od većih opasnosti za hotele, jer kada je popunjenost hotela na visokom nivou, to omogućava hotelima da vrše diskriminiaciju cena i naplaćuju premiju. Podaci su pokazali da je bilo manje prilika za to, ali smanjenje nije značajno.\nAnaliza od strane CBRE Hotels iz 2016. je pokazala da su korisnici Airbnb-a potrošili 2,4 milijarde dolara na smeštaj u periodu od oktobra 2014. do septembra 2015., dok su hoteli u istom periodu prihodovali 141 milijardu dolara.\nOdnos između dva tipa smeštaja možda deluje mizerno i mnogo povoljniji u odnosu na hotele, ali kada poredimo njihov rast, priča je mnogo drugačija.\nNajsvežija CBRE analiza o rastu Airbnb-a pokazala je da su rezervacije na servisu u prvoj četvrtini 2016. sačinjavale 2,5% hotelskog kapaciteta. Što predstavlja povećanje u odnosu na 1% krajem 2014. i 1.5% u 2015.\nPotražnja na godišnjem nivou za Airbnb smeštaj je povećana za 120%, dok je tražnja za tradicionalnim hotelskim smeštajem doživela rast od samo 1%.\nHoteli nisu previše zabrinuti\nIako ste mogli da vidite da Airbnb polako (ali sigurno) uzima deo kolača hotelijera, sektor nije previše zabrinut. Postoji više razloga zašto hoteli ne smatraju Airbnb velikom opasnošću:\n1. Buduća regulativa - Ono što je omogućilo veliki uspeh Airbnb-a se polako menja. Vlasti se hvataju u koštac sa disruptivnom kompanijom i sve više gradova uvodi mere koje će regulisati poslovni model.\n● Berlin je uveo zabranu Airbnb-a za turiste, pod pretnjom visokih kazni za domaćine.\n● U San Francisku je obavezna registracija ljudi koji žele da iznajme prostor i ne mogu da se iznajmljuju duže od 90 dana.\n● U Vankuveru je zabranjeno da se iznajmljuje smeštaj u kojem vlasnik ne živi, a uvedeno je još restrikcija koje će regulisati sektor smeštaja.\nPromene u regulativi su skoro uvedene, a vrlo je verovatno da će pre ili kasnije Airbnb biti suočen sa istim ili sličnim pravilima kao i hoteli - što će definitivno uticati na rast servisa.\n2. Različita demografija - Korisnici Airbnb-a u najvećoj meri nisu ciljano tržište hotela. Najprofitabilniji segment hotelskog sektora su poslovni ljudi, dok se za Airbnb odlučuju putnici koji su fokusirani na razonodu.\nIako je moguće pronaći luksuzni smeštaj na Airbnb-u, prestižni lanci hoteli nisu ugroženi od strane Airbnb-a.\nHoteli koji su najviše propatili zbog rasta Airbnb-a su oni koji su ciljali kupce sa niskom platežnom sposobnošću, jer u tom slučaju iznajmljeni apartmani defitivno pružaju veću vrednost za novac.\nKakav je plan hotelijera?\nIako hotelski sektor ne smatra Airbnb ozbiljnom konkurencijom, prepoznali su da se stvari menjaju i ne planiraju da im arogancija bude uzrok propasti.\nU razgovoru za The Atlantic, urednik časopisa Hotels Džef Vajnstajn, pružio je uvid u razmišljanja hotelskog sektora.\nObjasnio je kako su se hoteli znatno promenili u odnosu na prethodnih 30 godina. Kako se mnogo više pažnje posvećuje doživljaju korisnika i unapređenju onih stvari koje su njima bitne. Naveo je kako su kreveti udobniji, kupatila veća, a prostor uredniji.\nJer to je ono što korisnicima hotela najčešće i treba, udoban krevet, lepo kupatilo i prostor za rad.\nHoteli se više ne prave po šablonu. Situacija je drugačija od 90ih, kada ste mogli da odsednete u Meriotu, Holidej Inu ili Hiltonu, a uopšte ne biste znali u kom ste hotelu.\nČak je napomenuo da mnogo veću „opasnost” predstavljaju onlajn agencije za rezervaciju smeštaja, koje značajno smanjuju maržu hotela i uzimaju provizije u iznosu od 10 - 20%.\nKakva je budućnost Airbnb-a?\nBudućnost Airbnb-a zavisiće najviše od toga kakav će biti odgovor lokalnih vlasti na njihov biznis model.\nOno što je sigurno da će Airbnb ostvariti rast korisnika putnika koji su orijentisani na razonodu.\nKolika će pretnja Airbnb predstavljati hotelima zavisiće prvenstveno od mogućnosti kompanije da privuče poslovne putnike. Sektor smeštaja u Americi se u 70% sastoji od poslovnih putnika.\nVećina korisnika Airbnb-a koristi platformu zbog nižih cena u odnosu na ostale tipove smeštaja, a ako se donese regulativa koja će uticati na povećanje cena, broj korisnika će sigurno opasti.\nAirbnb ima mnogo problema koje je potrebno rešiti. Najveći problemi sa kojima su se korisnici susretali su otkazan smeštaj i prevare, a većina korisnika koji su imali neprijatnost su se takođe žalili na servis za podršku Airbnb-a.\nAirbnb je i dalje kompanija u privatnom vlasništvu, a izlazak na tržište kapitala se očekuje u nekom trenutku 2018. godine.\nMožda je izlazak na otvoreno tržište ono što će kompaniji omogućiti da se podigne na novi nivo i ostvari dominaciju na tržištu.


Gugl, etika i optuštanja istraživačica AI - www.report.rs\nGugl, etika i optuštanja istraživačica AI\nFebruary 23, 2021 February 23, 2021 Dragan C.\tEtika, Google, gugl, kompanija, radio, slobodna Evropa, veštačke inteligencije\nKompanija Gugl otpustila je, dva meseca posle odlaska poznate istraživačice sistema veštačke inteligencije (AI) koja je tražila veću raznolikost među istraživačkim osobljem, i drugu istraživačicu za etiku što ukazuje na sve veće napetosti izmedju uprave i radne snage, ali i mogući problem pristrasnosti u sistemima AI.\nKako danas prenosi Radio slobodna Evropa (RSE) pisanje svetskih medija, Gugl je otpustio jednu od svojih najboljih istraživačica za etiku veštačke inteligencije Margaret Mičel, eskalirajući unutrašnja previranja u kompaniji posle odlaska Timnit Gebru, takođe istraživačice u Guglovom timu za etiku AI.\nGebru je, podseća agencija, u tvitu napisala da joj je Gugl rekao da je prihvaćena ostavka koju nije ponudila, nakon što je internoj grupi poslala poruku u kojoj žali zbog “ućutkivanja marginalizovanih glasova”.\nTehnološki div Gugl otpustio je u petak Mičel uz obrazloženje da je prekršila kodeks ponašanja i sigurnosna pravila uključujući neautorizovani transfer “poverljivih poslovnih dokumenata i privatnih podataka ostalih zaposlenih”, piše Fajnenšel tajms.\nOsim što je još jedan primer sve veće napetosti izmedju Guglovog višeg menadžmenta i njegove radne snage, odlazak Mičel iz kompanije takođe naglašava rastući sukob u tehnološkoj industriji zbog problema pristrasnosti u AI sistemima, koja uključuju pitanje zapošljavanja iz nedovoljno zastupljenih zajednica, ukazuje Njujork tajms.\nIzvor: slobodna evropa, Foto: pixabay\nKompanije se žale na Google, tvrde da ima monopol\nNovember 13, 2020 November 13, 2020 Milica S.\nGugl sprema gomilu inovacija – emotikoni, audio knjige\nDecember 6, 2020 December 5, 2020 Dragan C.\nErik Juan je osnovao Zoom jer je bio nesrećan zarađujući milion\nSeptember 3, 2020 September 2, 2020 Milos P.


Profesionalna orijentacija i karijerni razvoj | Mona Fashion - Online prodavnica\nProfesionalna orijentacija i karijerni razvoj\nUkoliko ste na početku karijere i još uvek niste odabrali Vaše zanimanje, sigurno ste se do sada više puta susretali sa savetima drugih, da bi trebalo raditi ono što voliš i/ili ono što će biti finansijski isplativo. Međutim, istraživanja pokazuju da to nije dovoljno! Naime, da biste bili zadovoljni svojom karijerom neophodno je i prisustvo sledećih faktora: prilika da se razvijate, da učite, da doprinosite vrednostima koje su Vam važne i da budete prepoznati zbog toga.\nKako da pronađete zanimanje koje će zadovoljiti sve ove uslove? Dobar način da to postignete jeste da kreirate Vaš karijerni profil. U daljem tekstu dajemo Vam smernice kako da to učinite u šest koraka.\nUtvrdite Vaša ključna interesovanja - misiju\nUkoliko niste sigurni koja je Vaša lična misija, promislite o tome o kojim temama najčešće čitate? Ili pak - kada ne biste morali da brinete o novcu, šta bi bilo u fokusu Vaših interesovanja? Odgovori na ova pitanja od izuzetnog su značaja za osećaj ostvarenosti i ispunjenosti svakog pojedinca.\nUtvrdite znanja i kvalifikacije koje posedujete\nIdentifikujte ključna znanja i kvalifikacija koje posedujete: završene škole, obuke, tehnologije koje ste koristili, jezike koje znate, radno iskustvo koje ste stekli, iskustvo sa volontiranja. Rad na različitim pozicijama traži različita znanja i veštine, te je bitno da prepoznate koje Vi posedujete.\nUtvrdite koje su Vaše ključne veštine\nDa biste odgovorili na ovo pitanje, potrebno je najpre da se setite svih veština koje posedujete i da ih zapišete. To mogu biti veština javnog nastupa, poznavanje jezika, analiza podataka, pregovaranje itd. Ukoliko ne možete da se setite svih veština, Linkedin je zgodan alat da pretražite koje su sve Vaše veštine koje su relevantne na tržištu.\nU drugom koraku, nakon što ste ispisali sve ono u čemu ste dobri, vreme je da rangirate ove veštine pomoću sledećeg pitanja: u kojim od navedenih veština najviše uživate, toliko da biste mogli da ih koristite svakoga dana. Upravo to su vaše ključne veštine!\nPretražite kako se Vaše ključne veštine, znanja i kvalifikacije uklapaju u tržište rada\nDobra vest je da su naše veštine često transferabilne - prenosive kroz različite radne uloge, industrije i pozicije. Naime, ukoliko ste psiholog po obrazovanju i imate izuzetno razvijene savetodavne veštine, ove veštine možete koristiti na poziciji psihologa u školi, u okviru oblasti socijalnog rada, psihoterapije ili čak HR specijaliste. Sada je trenutak da proverite za koje pozicije su tražene Vaše veštine, znanja i kvalifikacije, kako biste znali za koje sve poslove možete konkurisati. To ćete učiniti jednostavnim upisivanjem Vaših veština ili kvalifikacija na search opciji na Google ili Linkedinu.\nS druge strane, ukoliko znate čime biste želeli da se bavite (npr. menadžer veleprodaje, logistike, marketinga itd.) ali ne znate koje su Vam kompetencije za to potrebne, takođe možete izvršiti pretragu na internetu, a zatim isplanirati način dolaženja po potrebnih kvalifikacija. Na ovaj način povećaćete svoju konkurentnost na tržištu rada.\nUtvrdite koje su Vaše životne potrebe\nVaš budući posao pre svega treba da odgovori na Vaše potrebe. Ovde pripadaju pitanje finansija (visina plate), vremenska i prostorna organizacija rada (da li rad uključuje česta putovanja ili više smena), koliko se lako posao uklapa uz druge aspekte Vašeg života, koliko Vam je važna stabilnost kompanije i radnog angažovanja ili mogućnosti za dalji profesionalni razvoj i napredovanje unutar kompanije.\nNađite pravu organizacionu kulturu (kolektivna ponašanja i vrednosti u organizaciji)\nKada budete počeli da radite, većinu vremena provodićete na radnom mestu sa svojim kolegama i zato je od najvećeg značaja da Vam organizaciona kultura odgovara. Da li Vam više prija organizacija koja podstiče timski rad ili takmičarsku atmosferu? Da li Vam se više dopadaju organizacije u kojima postoji jasna hijerarhijska struktura ili one sa nešto fleksibilnijom organizacijom pozicija? Koje vrednosti bi Vam bilo važno da neguje kompanija za koju biste radili - socijalno odgovorno poslovanje, briga za zaposlene, prilika za napredovanje, podsticanje različitosti među zaposlenima ili neke druge? Razmislite o ovim pitanjima i doći ćete do odgovora o organizacionoj kulturi koja je idealna za Vas.\nNa kraju, nakon što ste prešli sve navedene korake i formirali svoj karijerni profil, ostaje da Vam poželimo mnogo sreće u potrazi za željenim poslom i poželimo karijeru kojom ćete biti u potpunosti zadovoljni, jer je to sasvim moguće.\nKako napisati dobru radnu biografiju?\nVaša radna biografija je prvi i neophodan korak u uspostavljanju kontakta sa budućim poslodavcem. Iz ovog razloga od izuzetne važnosti je da Vas preds...\nKako aktivno tražiti posao?\nDelimo sa vama nekoliko ideja kako možete svoju potragu za poslom uzeti u svoje ruke i proaktivnije pristupiti ovom zadatku.\nRegruteri se pripremaju za razgovor sa kandidatom - iščitaju detaljno radnu biografiju, provere njegov/njen LinkedIn profil, pripreme pitanja. Z...\nIzaberi... 2 6 9 1 4 3 5 8 10 7


Nova zakonska regulativa koja je usvojena u Evropskom parlamentu početkom godine predviđa da svi novi automobili koji će se prodavati u Evropi od 2012 moraju biti opremljeni sistemom za kontrolu pritiska u gumama (TPMS) kao standardnom opremom. Organizacije koje se bave bezbednošću auto guma procenile su da oko 80% automobila ima gume koje su nepropisno napumpane. Osim toga, strahuje se da jedna od dve tehnologije kojima raspolažu proizvođači automobila, mogu izložiti riziku i vozače i okolinu.\nDirektni i indirektni sistem pristupaju kontroli pritiska u gumama na dva različita načina. Industrija guma daje prednost direktnom sistemu koji postavlja senzore pritiska na svaki točak i prenose kompjuteru u automobilu pouzdane informacije o merenju, na osnovu kojih vozač odmah ima sve informacije o stanju guma.\nIndirektni sistem, favorizovan od strane nekih proizvođača automobila, koji podržava Međunarodna organizacija konstruktora automobila (OICA), jeftinija je mogućnost. Ovde se meri broj obrtaja gume na jednom točku i poredi sa ostalim točkovima. Neki sistemi sprovode analizu karakteristike vibracija koristeći ABS senzore. Bord kompjuter analizira podatke i utvrđuje da li ima promene prečnika točka što softver interpretira kao gubitak pritiska u gumi. Postoji značajno kašnjenje dok ova informacija ne stigne do vozača, što znači da u slučaju brzog ispumpavanja (pucanja) gume to ne bi bilo detektovano, pa nesreća ne bi bila sprečena.\nDruga suštinska razlika između dva sistema jeste ta da indirektni sistem zahteva da vozač rekalibriše sistem pri podešavanju pritisaka u gumama ili pri zameni gume, kako bi se sistem učinio efikasnim. Ova operacija veoma zavisi od preciznosti uređaja kojim se meri pritisak i uslova u kojima se to čini (guma treba da bude hladna). Pošto vozači retko mere pritisak u gumama, ceo proces je podložan greškama. Ovo je suštinska mana ovog sistema jer može dovesti vozača u osećanje lažne sigurnosti, iako vozi sa izduvanim gumama, jer sistem prijavljuje da su gume pravilno naduvane.\nNezavisna istraživanja tvrde da indirektni sistem (zbog svojih očiglednih mana i ograničenja) narušava i dve druge bitne prednosti za okolinu koje potiču od ugradnje TPMS sistema a to su emisija ugljen-dioksida i ušteda goriva. Slabo naduvane gume su štetne u oba slučaja.\nEvropska komisija se ohrabruje da zahteva od UNECE komiteta koji je odgovoran za implementiranje tehničkih detalja nove regulative, da favorizuje preciznu tehnologiji za merenje pritiska u gumama jer bi se time povećao njen doprinos bezbednosti na putevima i smanjenju emisije ugljen-dioksida - što je prioritet u EU. Kampanju, u kojoj se naglašava pitanje bezbednosti na putu, predvodi Schareder Electronics - jedna od glavnih dobavljača TMPS sistema, uz podršku vodećih proizvođača guma. Vodeća regulaciona tela, kao što su ETRTO, CLEPA, EFTE, zastupaju stroge zahteve u pogledu performansi TMPS sistema (koja se trenutno mogu postići samo direktnim sistemom).


WWF - Održana konferencija za štampu povodom Sata za našu planetu 2013.\nOdržana konferencija za štampu povodom Sata za našu planetu 2013.\n| Učesnici konferencije za štampu povodom Sata za našu planetu 2013.\nDanas je u prostorijama Skupštine grada Beograda održana konferencija za štampu povodom nadolazećeg Sata za nau planetu 2013, koji će 23. marta ove godine peti put biti organizovan u Srbiji. Konferenciji su prisustvovali dr Srđan Belij, državni sekretar Ministarstva prirodnih resursa, rudarstva i prostornog planiranja, Duška Dimović, WWF direktor programa za Srbiju, Ivana Vilotijević iz Sekretarijata za zaštitu životne sredine Gradske uprave grada Beograda i Milica Stefanović, menadžer za komunikacije Coca-Cola Sistema. Oni su tom prilikom apelovali na sve građane, kao i poznate ličnosti, da se uključe u očuvanje planete isključivanjem svetla na sat vremena i da održivo koriste prirodne resurse.\n„Veliki uspeh je to što se iz godine u godinu povećava broj ljudi koji su spremni da učine jedan mali gest za očuvanje planete na kojoj živimo i isključe svetlo na sat vremena. Svaki sat može da bude “Sat za našu planetu” ukoliko promenimo navike i smanjimo potrošnju prirodnih resursa. U Srbiji se prošle godine u akciju uključilo preko 40 gradova i opština, a ove godine očekujemo još veći odziv i pozivamo sve građane i organizacije da se uključe u akciju. Svako može i treba da utiče na budućnost planete i da živi u skladu sa prirodom.“ - izjavila je Duška Dimović, direktor programa WWF u Srbiji.\nPodršku najvećoj globalnoj akciji pružiće i Ministarstvo energetike, razvoja i zaštite životne sredine, Ministarstvo prirodnih resursa, rudarstva i prostornog planiranja, Pokrajinski sekretarijat za urbanizam, graditeljstvo i zaštitu životne sredine, Gradska uprava grada Beograda - sekretarijat za zaštitu životne sredine i Grad Novi Sad, kao i brojne škole, organizacije civilnog društva i kompanije.\nCentralne manifestacije u okviru akcije „Sat za našu planetu“ biće održane u subotu 23. marta 2013. godine, od 20 časova do 21:30, u Beogradu u Studentskom parku, u Novom Sadu na Trgu Slobode i u Nišu u Parku Svetog Save. U Beogradu će ovom prilikom nastupiti hor Horkestar koji će podržati lokalnu “unplugged” inicijativu i pozvati ljude da se poput njih pridruže ovoj akciji, dok će u Nišu i Novom Sadu događaj ispratiti program u organizaciji lokalnih NVO. Učesnici konferencije za štampu povodom Sata za našu planetu 2013.\nSaopštenje za medije povodom akcije Arctic Home 2013. PDF 234 KB


Skupštine KS 25. juna o izmjenama i dopunama Budžeta KS - informativa.ba\nVijesti Lokalne vijesti Skupštine KS 25. juna o izmjenama i dopunama Budžeta KS\nSkupštine KS 25. juna o izmjenama i dopunama Budžeta KS\nNa dnevnom redu sjednice Skupštine Kantona Sarajevo (SKS), 25. juna, bit će Prijedlog izmjena i dopuna Budžeta KS za ovu godinu, kao i prijedlozi zakona o dopuni Zakona o izvršenju Budžeta KS za 2018. godinu.\nKolegij Skupštine KS je u dnevni red sjednice uvrstio i izmjene i dopune Zakona o komunalnim taksama po hitnom postupku, o porezu na promet nekretnina i porezu na naslijeđe i poklone, o izmjeni Zakona o radno-pravnom statusu članova Vlade KS po hitnom postupku, o izmjenama i dopuni Zakona o preuzimanju, zakupu poslovnih zgrada i prostorija i koncesijama.\nNa dnevnom redu sjednice je i informacija o realizaciji mjera za sanaciju i reorganizaciju KJKP „Gras” te Uprave „Vodovoda i kanalizacije” sa izvještajima o radu Skupštine i Nadzornog odbora preduzeća.\nZastupnici će razmatrati i nacrte zakona o izmjenama i dopunama Zakona o socijalnoj zaštiti, zaštiti civilnih žrtava rata i zaštiti porodice sa djecom kao i o plaćama i naknadama u organima vlasti KS.\nZastupnici će razmatrati i prijedloge odluka o potvrđivanju razrješenja i imenovanju predsjednika i članova skupštine kantonalnih javnih komunalnih preduzeća: Park, Pokop, Sarajevogas, Toplane- Sarajevo, Tržnice – pijace i Rad.\nTakođer i odluke o potvrđivanju razrješenja i imenovanja predsjednika i članova skupština kantonalnih javnih preduzeća: Centar Skenderija, Poljoprivredno dobro Butmir, Sarajevo - šume, Veterinarska stanica i ZOI 84 - Olimpijski centar Sarajevo.\nBit će razmatrani i prijedlozi odluka o razrješenju i imenovanju pravobranioca Pravobranilaštva KS, a zastupnici će razmotriti i donošenje odluke o legalizaciji građevina izgrađenih bez odobrenja za građenje i građevina privremenog karaktera.\nZastupnici će razmotriti i Prijedlog odluke o davanju saglasnosti na Nacrt Ugovora o kupoprodaji poslovnog prostora za potrebe ambulante porodične medicine JU Dom zdravlja KS – ambulanta Rosulje, Općina Vogošća.\nNa dnevnom redu te sjednice bit će i prijedlozi odluka o osnivanju Javne ustanove “Collegium artisticum” i Javne ustanove „Centar za napredne tehnologije u Sarajevu“.\nU dnevni red sjednice uvršteni su i programi rada sa finansijskim planovima za ovu godinu 13 ustanova iz oblasti zdravstva, a prema najavi Press službe KS na dnevnom redu je i Izvještaj o radu Kantonalnog tužilaštva KS za 2017. godinu.


11.12.2014 02:01 (Poslednja izmena: 11.12.2014 02:36 od PANISER.)\nCao limundovci naso sam na netu film koji ce biti se za par godina pikazivati STRAVA\nStudio Universal nas je najzad počastio prvim trejlerom za očekivani nastavak Jurassic Park franšize – Jurassic World. Priča prati originalna dešavanja, a radnja je smeštena 22 godine u budućnost, posle poslednje posete skupu ostrva na kojima su se naučnici igrali boga. Kao što smo ranije naveli, glavne uloge tumače Chris Pratt (Guardians of the Galaxy), koji se veoma lepo snalazi u ulozi akcionog heroja, i ledena Bryce Dallas Howard (The Help). Jurassic World (Svet iz doba Jure) je opet ogromni tematski park, kao na samom početku franšize, gde posetioci uživaju u raznim atrakcijama vezanim za dinosauruse.\nPrava „zabava“ počinje kada se jedan od sveže kloniranih primeraka oslobodi i počne da seje smrt i teror po ostrvu Sorna. Trejler deluje dosta zabavno i u maniru ranijih filmova, a priča je dovoljno jednostavna da nam bez puno pompe prenese ono što zapravo očekujemo – akcione scene sa razularenim dinosaurusima. Film možemo očekivati u bioskopima tek na leto, a do tada uživajte u jednom od verovatno mnogih trejlera.


Novalić: "U Gradačcu smo pravili čuda i u ratu, sad pravimo prvi bh. respirator"\nNovalić: “U Gradačcu smo pravili čuda i u ratu, sad pravimo prvi bh. respirator”\nPremijer Federacije BiH Fadil Novalić čestitao je inižnjerima iz gradačke autoindustrijske firme TMD Group koji su konstruirali prvi bosanskohercegovački respirator.\n“Čestitam inžinjerima iz TMD Grupe, iz koje i sam potičem. Čestitam i ljekarima sa UKC Tuzla koji su učestvovali u ovom projektu. Nadam se da će bh. respirator proći sve potrebne provjere i testove, kako bi na vrijeme bio na usluzi zdravstvenom sistemu Bosne i Hercegovine.\nVjerovao sam od početka u ovaj projekat, vjerovat ću i do kraja. Pravili smo tehnološka čuda u Gradačcu u ratu za potrebe Armije RBiH, što ne bismo i sada znali napraviti šta treba našim ljekarima.\nSvakako trebamo imati i strpljenja jer ovo je izuzetno kompleksan posao” – stoji u čestitci premijera FBiH.\nNovalić je istakao da je Vlada FBiH od početka imala povjerenje u domaće proizvodne kapacitete i da će tako i ostati.\nPozivao je sve ostale firme koje imaju kapacitet za konstrukciju potrebne medicinske opreme da daju svoj doprinos.\n“Ovakvi projekti su vitalni interes našeg zdravstvenog sistema i mogu računati na podršku Vlade FBiH” – poručio je Novalić.


Početna · Posts Tagged "terapija"\nZdravstvene koristi mantri i pojanja\nSavršeni primer potencijala koji ima zvuk koji se koristi za lečenje bio je u staroj Grčkoj, gde je Apolon bio bog i muzike i medicine. Drevni Grci su govorili: „Muzika je umetnost prožeta snagom da prodre do najdubljih dubina duše.“ Još od vremena kada je prvi čovek naučio da udara zajedno dva objekta u ritmu, … Pročitajte više »\nJedan od najlakših načina za iskorišćavanje terapijskih moći Majke Zemlje je upravo praktikovanje „Uzemljenja“. Uzemljenje prizemljuje Vaše telo povezujući ga sa prirodnim i moćnim elektromagnetskim poljem Zemlje. „Uzemljenje“, poznato još kao i Prizemljenje, se praktikuje hodanjem bosih nogu po tlu, dozvoljavanjem koži da dođe u kontakt sa travom, zemljom i kamenjem. Iako bosonoga šetnja može … Pročitajte više »


Izabrani projekti u okviru programa „Mladi su zakon“ -Uređenje javnih površina, zaštita životne sredine, promocija tolerancije? | Radio Magnum 103 MHz\nHome / Ritam grada / Izabrani projekti u okviru programa „Mladi su zakon“ -Uređenje javnih površina, zaštita životne sredine, promocija tolerancije?\nIzabrani projekti u okviru programa „Mladi su zakon“ -Uređenje javnih površina, zaštita životne sredine, promocija tolerancije?\nU cilju podsticanja aktivizma i volonterizma Ministarstvo omladine i sporta je i ove godine raspisalo konkurs za omladinske projekte u okviru programa „Mladi su zakon“. Na konkurs za Zaječarski i Borski okrug pristiglo je 14 predloga, a četiri prijave su odbačene kao nepotpune.\nMeđu organizacijama koje će se baviti zaštitom životne sredine, a čiji su predlozi odabrani, su zaječarske OPSD „Dragan Radosavljević“ sa projektom „Zazeleni“ i Odgovornost sa predlogom pod nazivom „Omladinski gaj“. Za uređenje javnih prostora su zadužene organizacije: „Protojerej Živojin Stanojević“ u Vražogrncu, koja će realizovati projekat „Vražogrnac za mlade“, Lokalni omladinski volonterski kamp sa projektom „Kamperi“ i Veljkovi hajduci sa projektom „Otvorena učionica 2017″. Za promovisanje zdravih i bezbednosnih stilova života izborili su se Aktivni Zaječarci sa projektom „Mesec mladih“ i borska organizacija Veb tim „Bor 030″. U cilju promovisanja solidarnosti i humanosti izabran je projekat „U tuđoj koži“ zaječarskog udruženja „ART – 019″, dok će se promocijom razmevanja i tolerancije i jednakih šansi za sve mlade, baviti grupa iz Zaječara sa projektom „OUTHIDE festival“.\nMladi u pokretu iz Bora realizovaće projekat „Mladi u centru“ koji će se baviti međugeneracijskom saradnjom.


Osnovni podsticaji za 2020. i bez podnošenja zahteva - AgroFin\nNaslovna VESTI Osnovni podsticaji za 2020. i bez podnošenja zahteva\nZbog proglašenja vanrednog stanja\nUAP će na osnovu poslednjeg preseka stanja iz 2019. godine svim poljoprivrednicima koji su ostvarili pravo na ove podsticaje isplatiti sredstva i za 2020. godinu, iako nisu podnosili zahtev.\nPodsetimo, država će isplatiti 20 dinara po litru, za 60 litara po hektaru, a maksimalno do 20 hektara zemljišta, dok je osnovni podsticaj u biljnoj proizvodnji 4.000 dinara.\nUprava za agrarna plaćanja prilagodila je svoj rad aktuelnoj situaciji u našoj zemlji zbog pojave korona virusa i preduzela brojne mere kako bi se isplata podsticaja poljoprivrednicima nesmetano nastavila, rekli su za naš portal u Ministarstvu poljoprivrede.\nKako su naveli, u skladu sa daljim razvojem situacije, pratiće preporuke Vlade Republike Srbije i postupati u skladu sa njima.\nA premijerka Ana Brnabić najavila je danas da će biti zatvoreni svi šalteri javnih službi, na republičkom i lokalnom nivou.\n“Imamo ogromnu gužvu, na primer, u Upravi za agrarna plaćanja, PIO fondu i na drugim mestima, gde su ljudi došli očekujući da ne bude gužva”, rekla je Brnabić i dodala da će se na sednici vlade po resorima i lokalnim samoupravama doneti zaključci da se sva posla na šalterima odlažu do daljeg.\nEkspoziture Uprave za Trezor su zatvorene za rad sa strankama\nUprava za agrarna plaćanja će na osnovu poslednjeg preseka stanja iz 2019-te godine svim poljoprivrednicima koji su ostvarili pravo na ovaj podsticaj isplatiti sredstva i za 2020. godinu, iako nisu podnosili zahtev. To znači, da korisnici koji su podneli zahtev u 2019. godine, NE IDU u lokalne ekspoziture Uprave za Trezor da podnesu zahtev, već će sredstva biti direktno isplaćena na namenski račun prijavljen u Registru poljoprivrednih gazdinstava, korisnicima koji ostvare pravo na osnovne podsticaje u biljnoj proizvodnji u 2020. godini, naveli su u UAP.\nKorisnici koji nisu podneli zahtev u 2019. godini, a koji ispunjavaju uslove za ostvarivanje prava na osnovne podsticaje u biljnoj proizvodnji u 2020. godini, takođe, NE IDU u lokalne ekspoziture Uprave za Trezor da podnesu zahtev. Dovoljno je da podatke o podnosiocu zahteva, i to: ime i prezime, matični broj (JMBG) i broj poljoprivrednog gazdinstva (BPG) upute na sledeću mejl adresu: uap.kabinet@minpolj.gov.rs. Na osnovu dostavljenih podataka će se vrši isplata korisnicima koji ispunjavaju uslove propisane Pravilnikom.\nUprava za agrarna plaćanja moli sve korisnike da postupe prema navedenim instrukcijama. Kako bi proces isplate tekao što efikasnije, UAP moli da na navedenu imejl adresu ne upućujete svoje podatke ukoliko ste u 2019. godini ostvarili pravo na osnovne podsticaje u biljnoj proizvodnji (podsticaje „po hektaru“). Dodatne informacije možete dobiti na neki od telefona Kontakt centra Uprave za agrarna plaćanja: +381 11 30 20 100, +381 11 30 20 101, +381 11 30 20 118 i +381 11 31 07 002 ili putem mejl adrese uap.kontaktcentar@minpolj.gov.rs.\nUAP predlaže da se zvog trenutne situacije prvo obratite putem dostupne mejl adrese ili telefona odgovarajuće filijale. U gradovima i opštinama u Srbiji otvoreni su kol centri za pružanje pomoći građanima u uslovima novih, rigoroznijih mera koje se odnose na zabranu kretanja za građane starije od 65 godina. Spisak gradova i opština sa brojevima telefona: https://www.trezor.gov.rs/files/news/Kol%20centri.pdf.\nIZVORBeta, Tanjug, AgroFin\nPrethodni tekstOlakšan izvoz voća i povrća u Rusiju\nSledeći tekstIzmenom Pravilnika povoljniji uslovi subvencionisanih kredita za nabavku životinja


Bilić pronašao idealnog napadača, poslata i ponuda! - Sportske.net\nBilić pronašao idealnog napadača, poslata i ponuda!\nJasno je da je "Čekićarima" potreban neko ko ume da daje golove, izgleda da su pronašli najbolje moguće rešenje.\nRavel Morison kreće od "nule"Šta kaže statistika? Evo koji igrači su najbolji u PL po kategorijamaPotvrda - Sudija Din je pogurao 'Đavole' do pobedeMouzes dobija konkurenciju - Konte bi da pazari u komšiluku!Mojes ne da Defoa!\nVest Hem je na adresu prvaka Škotske poslao ponudu tešku 20 miliona funti za napadača Musu Dembelea, javljaju mediji u Britaniji.\nSupertalentovani napadač je ovog leta stigao na "Seltik Park" iz redova Fulama, potpisao je četvorogodišnji ugovor i za jednu polu-sezonu zaludeo čitavu Evropu.\nPostigao je dva gola protiv Gvardiolinog Mančester sitija u Ligi Šampiona, a u "Old Firmu" je mrežu ljutog rivala Rendžersa napunio "do vrha", postigavši het-trik u ubedljivom trijumfu "zeleno-belih".\nOve sezone se na 30 nastupa u 17 navrata upisao u listu strelaca, ispostavilo se da je prelazak u Rodžersov Seltik bio prava stvar za 20-godišnjeg Francuza.\nSada je uprava "Čekićara" spremila sjajnu ponudu za njegove usluge, ali je bivši trener Liverpula i dalje uveren da će njegov napadač ostati u Glazgovu, makar do kraja sezone.\n"Musa neće otići u januaru. Kada Seltik dovede izuzetno talentovanog igrača, on tu ostaja nekoliko godinu, kao što je bio slučaj sa Vanjamom, van Dajkom i Ki-Sung Jeungom", pojasnio je Rodžers.\nIpak, teško će biti upravi škotskog šampiona da odbije 20 miliona britanskih novčanica, sa kojih bi "pokrpili mnoge rupe". Ukoliko prihvate ponudu, Vest Hem će izjednačiti svoj rekord kada je potrošen novac na jednog igrača u pitanju, kako su za istu svotu ovog leta doveli Ajua iz Svonsija.\nBilić očajnički traži napadača, njihova ponuda za fudbalera Sanderlenda je odbijena, a poslali su i ponudu od 8 miliona funti na račun Brentforda, za usluge njihovog napadača Skota Hogana, kojeg klub iz Čempionšipa po svemu sudeći ipak ceni daleko više.


Novog leka ni za kašičicu | Nova Ekonomija\nPoslednjih nekoliko godina u Srbiju i ne stižu inovativni lekovi, iako se u Evropi svake godine registruje između 25 i 30 takvih lekova. To su originalni lekovi koji sadrže potpuno novu aktivnu supstancu koja bitno utiče na povećanje mogućnosti ozdravljenja, a Srbija je jedina zemlja i u Evropi i u regionu u kojoj se pozitivna lista, na kojoj su lekovi koji se izdaju na recept, ne obnavlja redovno inovativnim lekovima. Razlog je, naravno - novac\nPacijente u Srbiji, pogotovo one koji se bore sa teškim oboljenjima, nakratko je obradovala vest da će im uskoro biti dostupniji inovativni lekovi. Iz Ministarstva zdravlja je najavljeno da će Fond za zdravstveno osiguranje i farmaceuske kompanije potpisivati posebne ugovore kojima će se precizirati do kog iznosa trošak stavljanja inovativnog leka na pozitivnu listu ide na teret Fonda i države, a koliko plaća proizvodjač leka i da će biti navedeno i koji klinički rezultat treba da se postigne u lečenju pacijenta da bi lek u potpunosti finansirala država.\n"Neslavan rekord 2014. godine – nula inovativnih lekova. Moramo napraviti ozbiljan zaokret na tom polju. Radićemo sa konsultantom Svetske banke da napravimo posebne ugovore između RFZO i farmaceutskih kuća", rekao je sredinom novembra državni sekretar Ministarstva zdravlja Berislav Vekić. Očekivalo se da potpisivanje ugovora počne u januaru 2016. godine, ali je za sada to malo verovatno.\nNadležni u Ministarstvu zdravlja za "Novu ekonomiju" nisu bili spremni da govore o tome da li će inovativne terapije biti dostupnije pacijentima i zašto se deo postignutih ušteda u Fondu zahvaljujući centralizovanim javnim nabavkama lekova ne izdvoji za stavljanje novih lekova na pozitivnu listu. Očigledno nemaju ništa novo i za pacijente ohrabrujuće da kažu, što izaziva sumnju da će i u 2015. biti ponovljen neslavni rekord.\nPoslednjih nekoliko godina u Srbiju i ne stižu inovativni lekovi, iako se u Evropi svake godine registruje između 25 i 30 takvih lekova. To su originalni lekovi koji sadrže potpuno novu aktivnu supstancu koja bitno utiče na povećanje mogućnosti ozdravljenja, a Srbija je jedina zemlja i u Evropi i u regionu u kojoj se pozitivna lista, na kojoj su lekovi koji se izdaju na recept na teret obaveznog zdravstvenog osiguranja, ne obnavlja redovno inovativnim lekovima, iako farmaceutske kompanije uredno podnose zahteve za stavljanje lekova na tu listu.\nRazlog je, naravno, novac, odnosno manjak novca koji država izdvaja za zdravstvo i njegova namena. Zbog toga se i dešava da su mnogi bolesnici uskraćeni za lekove koji bi im ublažili tegobe i produžili život.\nZdravstvena struka odavno upozorava na taj problem, ali odgovor države je da na domaćem tržištu ima dovoljno kvalitetnih generičkih lekova, odnosno kopija originalnih lekova kojima je istekla patentna zaštita. Međutim, čak i proizvođači generičkih lekova, kao što su u Srbiji Hemofarm, Zdravlje i Galenika, ukazuju da njima nisu konkurencija inovativne farmaceutske kompanije i da je za svaku zemlju bolje da ima na tržištu što više novih lekova. Od pojave inovativnog leka do njegove kopije protekne bar 10 godina, a mnogi pacijenti nemaju to vreme. Na srpskom tržištu inovativni lekovi su zastupljeni sa svega oko pet do šest odsto, generički sa 56, a originalni sa 38 odsto.


Završava se vodovod i u selu Ljuba u opštini Šid | Dunav Televizija\nNaslovna Vesti Društvo Završava se vodovod i u selu Ljuba u opštini Šid\nZavršava se vodovod i u selu Ljuba u opštini Šid\nPotpredsednik Pokrajinske vlade Đorđe Milićević, zajedno sa pokrajinskim sekretarom za poljoprivredu, vodoprivredu i šumarstvo dr Vukom Radojevićem, obišao je završne radove na izgradnji vodovodne mreže u Ljubi, još jednom selu u opštini Šid u kome je, u poslednje tri godine, zajedničkim ulaganjem Pokrajinske vlade i Opštine Šid, rešen problem vodosnabdevanja.\nZa izgradnju vodovoda u Ljubi, Pokrajinska vlada je obezbedila 20 miliona, a Opština Šid oko 14 miliona dinara. Na taj način će ovo mesto, prvi put od kada postoji, dobiti pijaću vodu. Prema rečima potpredsednika Milićevića, za realizaciju ovog projekta nisu bila prioritetna sredstva, već je najvažnije bilo opredeljenje Pokrajinske vlade da se izgradnjom komunalne infrastrukture u naseljenim mestima van gradova i opštinskih sedišta podigne kvalitet života njihovih stanovnika.\n„Izgradnjom vodovodne mreže u fruškogorskim selima Sot, Privina Glava i Bikić Do, a sada i u Ljubi, zajedničkim ulaganjem Pokrajinske vlade i lokalne samouprave od blizu milion evra, rešeno je elementarno životno pitanje – stabilno i kontinuirano vodosnabdevanje. U narednom periodu planirana je izgradnja vodovodne mreže u Molovinu, čime će sva mesta u opštini Šid imati vodovode“, izjavio je Milićević i naglasio da Pokrajinska vlada u svih 45 lokalnih samouprava u Vojvodini realizuje projekte kojima se podsticanjem razvoja komunalne infrastrukture u ruralnim sredinama podiže kvalitet života građana koji tu žive, a samim tim se omogućava da se i seoske sredine razvijaju podjednako kao i gradske. On je dodao da je to deo i demografske politike, kojom se stvaraju uslovi da mladi ostanu na selu i obezbeđuju egzistenciju za svoje porodice, ali u uslovima primerenim 21. veku.\nPokrajinski sekretar za poljoprivredu, vodoprivredu i šumarstvo dr Vuk Radojević izjavio je da je obećanje dato stanovnicima Ljube u februaru da će biti izgrađena vodovodna mreža – ispunjeno. On je izneo podatak da je u poslednje tri godine u opštini Šid investirano blizu 170 miliona dinara u različite projekte, kao što su vodosnabdevanje i komasacija i oko 190 miliona dinara u subvencije registrovanim poljoprivrednim gazdinstvima, najviše za protivgradne mreže i sisteme za navodnjavanje.\nPredsednik Opštine Šid Predrag Vuković rekao je da će, zahvaljujući podršci Pokrajine, sva mesta u opštini imati vodovode.\nDanašnjim podizanjem vodotornja, visine 27 metara i zapremine rezervoara od 100 kubnih metara, izgradnja vodovodne mreže u ovom sremskom selu ušla je u završnu fazu. Voda u Ljubi bi trebalo da poteče do kraja godine i da se tako reši višedecenijski problem oko 200 domaćinstava, koja su se do sada vodom snabdevala iz lokalnih bunara.\nRadovi su obuhvatili izgradnju i opremanje novog bunara, opremanje postojećeg bunara, izgradnju vodotornja i potisnog voda, kao i distribucionog cevovoda.\nPrethodni tekstProgram za rano otkrivanje raka pluća\nSledeći tekstCilj podsticaja – pet odsto površina pod organskom proizvodnjom\nBez snega na kolovozu, saobraćaj se odvija normalno\nHapšenje u Zrenjaninu zbog pokušaja krađe iz prodavnice


Na Svjetski dan slobode medija proslavljamo ključnu ulogu slobodnih medija ne samo kao izvora pouzdanih i tačnih vijesti, nego kao stuba demokratije. Kvaliteta demokratskih procesa povezana je sa stanjem slobode izražavanja kao i sa slobodom medija i pluralizmom. Nema demokratije bez istinski slobodnih medija.\nI pored svoje značajne odgovornosti kao garanta provjerenih i tačnih vijesti za javnost, slobodni, raznovrsni i nezavisni mediji su u samom temelju pluralističkog i otvorenog društva. Istraživačko novinarstvo ispunjava nužnu ulogu čuvara koji pomaže javnosti u osiguranju odgovornosti vlasti i institucija na svim razinama za svoje postupke i obaveze. Međutim, sve češće svjedočimo pokušajima sužavanja prostora za slobodne medije, između ostalog, i kroz sistemsko podrivanje njihove kredibilnosti, dok je istovremeno previše novinara izgubilo živote ili im je život ugrožen zbog razotkrivanja neugodnih istina.\nOvogodišnja 26. obljetnica stavlja naglasak na postojeće izazove širom svijeta s kojima se mediji suočavaju na izborima, u vrijeme dezinformacija, kao i na potencijal medija da podrže demokratiju, mir i pomirenje. Dezinformacije imaju značajan potencijal da negativno utiču na demokratske procese i javni diskurs u cijelom svijetu, pa tako i u Evropskoj uniji.\nZbog toga smo pokrenuli „Akcioni plan EU protiv dezinformacija“ (*) kojim se intenzivira evropski odgovor na jačanje otpornosti naših društava na dezinformacije. Plan se fokusira na bolje otkrivanje dezinformacija, koordinaciju i udruživanje djelovanja Unije i država članica, mobiliziranje privatnog sektora kako bi ispunio svoje obaveze, podizanje svijesti javnosti i osnaživanje građana. Zdrava demokratija oslanja se na otvoren, slobodan i pošten javni diskurs i naša je dužnost zaštititi taj prostor i ne dopustiti nikome širenje dezinformacija koje potiču mržnju, podjele i nepovjerenje u demokratiju.\nEU promovira slobodne i poštene medije ne samo kod kuće, nego i globalno u našim odnosima s trećim zemljama, uključujući i kroz finansiranje ciljanih projekata koji unaprjeđuju kvalitetno novinarstvo, slobodu medija i pristup javnim informacijama. S obzirom da se slobodno novinarstvo nalazi pod sve većim pritiskom, EU ponovno potvrđuje svoju odlučnost u odbrani slobode štampe i medija unutar svojih granica i širom svijeta.\n(*) Dana 5. decembra 2018. godine, Komisija i visoka predstavnica usvojili su Zajedničko saopštenje u najavi „Akcionog plana protiv dezinformacija“.


Beta 17. oktobra 2021. 09:50\nPravni zastupnik načelnika Odeljenja za borbu protiv droga beogradske policije Slobodana Milenkovića, advokat Zdenko Tomanović ocenio je da bi Milenkovićeva smena sa te funkcije, kao jednog od zaslužnih za otkrivanje uzgoja marihuane na plantaži „Jovanjica“, bila „ponižavanje zakona i intitucija Srbije“.\n„Načelnik Milenković je rizikujući i svoj život, zajedno sa inspektorom Mitićem i velikim brojem svojih kolega, otkrivao učešće visokih funkcionera državnih organa i bezbedonosih službi u slučaju Jovanica i njegova smena bila bi osveta za hrabrost da primene zakone naše zemlje i štite pravni poredak“, naveo je Tomanović u saopštenju.\nPrema njegovim rečima, „kampanja onih koji nisu nadležni, protiv onih koji su nadležni“, započela je nakon intervjua prvooptuženog za slučaj Jovanjica Predraga Koluvije, sa njegovim advokatom i poslanikom vladajuće partije Vladimirom Djukanovićem.\nTomanović je istakao da je sve to „afirmisao državni vrh“, najavljujući „dolazak istine i spektakularno otkrivanje kriminalne organizacije u srcu države“.\n„Iako nadležno tužilaštvo i sud postupaju u predmetu koji se temelji baš na radu načelnika Milenkovića i njegovog tima, nijedna pravosudna institucija nije ukazala nosiocima vlasti da je zakonom zabranjeno da oni ocenjuju dokaze, vrednuju iskaze i komentarišu postupak te da je pravna kultura njihova obaveza“, naveo je Tomanović.\nAdvokat načelnika Milenkovića ističe i da su time „stvoreni uslovi za pravno nekontrolisano ometanje pravde zbog političkog rizika koji nosi dalja primena zakona u slučaju Jovanjica“.\n„Pravo mora da bude iznad svih pa i iznad nosioca vlasti i vanistitucionalnih centara moći. Advokatska kancelarija Tomanović preduzeće sve zakonom predvidjene mere radi zaštite prava našeg klijenta Slobodana Milenkovića“, rekao je Tomanović.


Osnivanje Društva za upravljanje Dobrovoljnim penzijskim fondom\nBANJALUKA, Pregovori o osnivanju Društva za upravljanje Dobrovoljnim penzijskim fondom u Republici Srpskoj trebalo bi da budu završeni do kraja ove godine, rekao je Srni direktor Društva za upravljanje Penzijskim rezervnim fondom /PREF/ Republike Srpske Darko Lakić.\n„Društvo je, na osnovu saglasnosti Vlade Republike Srpske, već potpisalo mandatno pismo sa Evropskom bankom za obnovu i razvoj i Skupnom pokojninskom družbom iz Ljubljane“, kaže Lakić.\nPočetak trgovanja obveznicama RSRS-O-F\nDana 11.06.2012. godine počinje trgovanje sa obveznicama emitenta Republika Srpska, oznaka obveznice RSRS-O-F, broj emitovanih obveznica 55.449.667 pojedinačne nominalne vrijednosti 1,00 KM. S obzirom na to da 13. maja stupa na snagu Zakon o izmjenama i dopunama Zakona o utvrđivanju i načinu izmirenja unutrašnjeg duga Republike Srpske, stekli su se uslovi da počne trgovanje obveznicama RS na Banjalučkoj berzi.\nNova emisija obveznica ratne štete RSRS-O-F i prodaja akcija Krajinapetrola\nVlada Republike Srpske donijela je danas odluku o šestoj emisiji obveznica RS-a za izmirenje obaveza po osnovu materijalne i nematerijalne štete nastale u periodu ratnih dejstava od 20. maja 1992. do 19. juna 1996. godine.\nVrijednost ove emisije obveznica iznosi 55,4 miliona KM, a njome će biti obuhvaćeno osam hiljada povjerilaca - na osnovu 687 sudskih izvršnih rješenja, 3.678 vansudskih poravnanja, 363 prvostepenih i drugostepenih ratnih presuda.


Zgrade srpskog arhitekte i danas oduzimaju dah: Nije doživeo da vidi Skupštinu, a malo ljudi zna gde je podigao crkvu\nJovan Ilkić bio je jedan od najvećih kada je arhitektura u Srbiji u pitanju. Narodna skupština, SKC, hotel "Moskva" samo su neke od njegovih zgrada. Jovan Ilkić bio je jedan od najvećih kada je arhitektura u Srbiji u pitanju. Narodna skupština, SKC… »\nSUBOTICA – U Zadužbini Dušana Radića, u SKC-u „Sveti Sava“ u Subotici, večeras počinje 30. Svetosavska nedelja, a svečano će biti otvorena besedom vladike bačkog Irineja. Posetiocima ove kulturno duhovne manifestacije obratiće se… »\nSreda 26.januar u 19 časova Kontakt galerija SCKRazgovor sa pesnikom – Dimitrije JovanovićDimitrije Jovanović je kraljevački pesnik i antologičar rođen 1949.godine, koji je do sada objavio više od trideset knjiga satirične poezije, satirične i… »\nPredavanje i razgovor sa analizom isečaka iz filmova iz ciklusa: Izvođenje poezije na filmu, na temu “Stihovi Džordža Gordona Bajrona” biće održano 20. januara u Velikoj sali SKC-a. Predavači će biti Tijana Savatić i Stevan Vuković. –… »\nVečeras, u četvrtak, 20. januara u 21 sat na YouTube kanalu SKC-a biće emitovana epizoda formata „kvArt” – „Poetski specijal”. SKC „kvArt” Poezija je specijalna emisija koja sadrži studijski snimljene pesme koje su emitovane u prošlog… »\nU četvrtak 20. januara, u 19 časova, u SKC-u, održaće se ciklus Izvođenje poezije na filmu. Ovoga puta tema su stihovi Džordža Gordona Bajrona, a predavači koji će puštati filmske inserte i komentarisati jesu Tijana Savatić i Stevan Vuković… »\nStudentski kulturni centar u Kragujevcu raspisao je konkurs za 21. kolo edicije “Prvenac” namenjen mladim književnim stvaraocima. Pravo učešća na književnom konkursu imaju autori starosti do 35 godina koji do sada nisu objavljivali knjige. U… »\nStudentski kulturni centar Kragujevac raspisao je konkurs 21. kolo edicije “Prvenac”. Pravo učešća na konkursu imaju autori starosti do 35 godina koji do sada nisu objavili knjigu. U obzir dolaze pesnički, prozni, esejistički, dramski i… »\nPobednički radovi salona stripa\nOva izložba predstavlja najesencijalniji segment Međunarodnog salona stripa SKC Beograd kao autentičnog umetničkog projekta. Reč je o reminiscentnom preseku kvaliteta strip umetnosti u poslednjih dvadesetak godina ako ne u svetskim i šire evropskim… »\nVečeras, u sredu, 19. januar u 19 sati u Kontakt galeriji SKC-a održaće se predstavljanje knjige „Čudni ljudi” Maria Badjuka. Knjiga „Čudni ljudi” Maria Badjuka je njegov književni prvenac u kome je sublimirao svoju raskošnu životnu… »